IKMAL AMRY SAHKAN ISTERI HAMIL, SYUKUR BAKAL BERGELAR BAPA

"Pertama sekali, Alhamdulillah kami bersyukur di atas pemberian ini walaupun kandungan masih dalam peringkat awal lagi. Semoga semua dapat terus mendoakan yang terbaik buat saya dan isteri, InsyaAllah," kata pelakon Ikmal Amry yang mengakui dia rasa gembira dan teruja apabila isterinya, Najla Shamsul kini hamil anak pertama mereka.

Sambil menyatakan rasa syukur, Ikmal, 26, mengakui sudah lama memasang impian untuk memiliki cahaya mata sendiri, mengenangkan teman lain sudah pun berkeluarga.

"Nak kata merancang itu, tidak adalah. Bagi kami, ini adalah rezeki yang dikurniakan Allah SWT. Cuma sejak saya berusia awal 20-an pun, saya sudah teringin mempunyai cahaya mata sendiri, lebih-lebih lagi apabila melihat kenalan rapat semua sudah bercahaya mata

"Itu juga adalah antara pemangkin untuk saya berkahwin muda Saya kalau boleh tidak mahu melambat-lambatkan peluang mendapat anak. Najla pun sudah bersedia untuk fasa ini kerana dia sudah terbiasa menjaga anak-anak saudaranya. InsyaAllah kami berdua sudah bersedia," ujarnya dipetik sebagai berkata.

Klik untuk gambar besar

Berkongsi lanjut mengenai perkembangan kehamilan isteri, bintang siri 'Gantung' itu mendedahkan dia turut alami 'alahan' pada peringkat awal seperti loya tekak dan tidak mempunyai selera makan. Selain itu, emosinya pula yang kurang stabil.

"Saya pernah dengar cakap orang tua-tua bahawa simptom kebiasaan perempuan mengandung ini akan dialami oleh suaminya dahulu," tambahnya.

Pasangan ini juga belum bersedia untuk berkongsi usia kandungan sehingga keadaan bayi dan ibu stabil, mengikut pandangan doktor.

"Kepada peminat yang sentiasa memberikan sokongan dari zaman saya bujang hinggalah sekarang, saya hanya mengharapkan doa kalian untuk saya sekeluarga dan bayi yang bakal datang ini.

"Setiap doa dan sokongan moral daripada kalian amatlah saya hargai. Kalau ada tip dan ilmu sebagai parents muda, kongsilah kepada kami berdua," pintanya.

Dalam perkembangan lain, Ikmal kini sibuk menjalani penggambaran drama bersiri untuk slot Akasia terbitan A Aida Productions di samping Amelia Henderson, Aedy Ashraf dan ramai lagi.

www.myartis.com / Foto: Instagram Ikmal Amry & Najla Shamsul

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUAL MAKANAN DALAM TALIAN - ZAMANI AKUI TAK MALU, MAHU CARI PENDAPATAN TAMBAHAN

Penyanyi kumpulan Slam, Zamani Ibrahim, 51, kini dilihat telah mengambil inisiatif dengan menjual makanan nasi udang Manila secara dalam talian. Mengulas tindakannya, Zamani berkata dia tidak kisah apa pandangan orang kerana tujuan utamanya ialah memanfaatkan peluang sementara namanya masih dikenali.

Jelas Zamani, dia cuba menceburi perniagaan itu sejak beberapa bulan lalu untuk mencari pendapatan tambahan. Menurut Zamani, dia akan menyambung semula perniagaannya selepas ini secara dalam talian.

"Tak kisahlah orang nak cakap apa. Pada saya, kita kena bangunkan perkara ini sekarang, waktu kita masih ada populariti dan pekerjaan. Kalau sampai waktu populariti sudah merudum dan terdesak baru nak buat dan mulakan, mungkin akan menjadi satu tekanan hidup pula.

"Kalau bangunkan waktu sekarang, apabila buat perkara ini secara serius nanti orang sudah tahu dan namanya pun sudah kuat. Ia tak jadi masalah untuk pasarkannya.

"Nasi udang Manila ini adalah resipi arwah ibu mentua saya. Ia sempat diturunkan kepada isteri saya, Julie dan dia yang masak. Penghantaran di kawasan terdekat dibuat oleh saya sendiri serta atas permintaan istimewa pembeli, manakala di kawasan agak jauh menggunakan penghantar makanan.

"Alhamdulillah, sambutan untuk menu ini agak okey. Namun kalau saya sibuk dengan aktiviti seni, ia terpaksa dihentikan sekejap. Kami tak jual di restoran. Kami akan ambil pesanan secara terbuka dalam talian dan tengok pada sambutan. Tengoklah kalau berkembang, kami akan pergi ke arah yang lebih besar seperti buka restoran.

"Saya sebenarnya hantar sendiri tanpa caj dan peminat gembira dapat bergambar dengan saya. Setakat ini paling jauh saya buat penghantaran ialah ke Lapangan Terbang Antarabangsa Kuala Lumpur (KLIA)," ujarnya yang dipetik sebagai kepada Harian Metro.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAWAK CHOT KAHWIN KAKAK PENYANYI, BEKAS ISTERI PESAN JANGAN LUPA ANAK: "TEAM IRA KAZAR... SEMOGA BAHAGIA ATAS AIR MATA ORANG"

"Allah bersama kite Ayash.. kene kuat tau. Akhirnye persoalan orang sudah terjawab... cukup berapa lama saya pendam... Hanya Allah yang mengetahui segala2 nya... Tiada tanda tanya lagi.. persoalan dah terjawab.

"Dulu bahagia, sekarang tak. Jodoh ku, Ayash bersama dedi tiada disebabkan team Ira Kazar. Beribu ribu tahniah HAZMEER & ZURINA BADRON.. Semoga bahagia di atas air mata orang lain... Perasaan anak langsung tak hiraukan.

"Ada anak instant, jangan lupa jenguk anak bin sendiri.. Lepas ni Nafkah anak jangan lupe pulak," demikianlah tulis bekas isteri kepada Hazmeer Hassan atau lebih dikenali Chot XOXO iaitu Siti Zafirul Azzah.

Klik untuk gambar besar

Berkongsi hal tersebut menerusi laman Instagram, Azzah atau lebih mesra disapa Jaja mendedahkan pelawak itu sudah mendirikan rumah tangga dengan kakak kepada penyanyi terkenal, baru-baru ini.

Dalam hantaran itu juga, Jaja turut memberi bayangan perkahwinan mereka itu berakhir gara-gara orang ketiga. Difahamkan Chot mendirikan rumah tangga dengan Zurina yang berstatus janda anak tiga itu pada 23 Januari lalu.

Pada masa sama, Jaja sempat menitipkan pesanan agar bekas suaminya itu tidak mengabaikan nafkah buat anak mereka.

Pihak media cuba mendapatkan penjelasan Chot, namun pelawak itu meminta ruang untuk menyelesaikan beberapa isu keluarga terlebih dahulu.

Untuk makluman, Chot dan Jaja mendirikan rumah tangga pada 18 Julai 2017 dan pasangan ini dikurniakan dua cahaya mata lelaki. Anak sulung mereka, Muhammad Sher Harraz telah meninggal dunia diusia sebulan pada 8 Oktober 2018 kerana menghidap penyakit injap jantung terbalik.

Meskipun diuji, Chot dan Jaja telah dikurniakan anak kedua iaitu Ahmed Sher Hayyaz yang kini berusia empat tahun. Bagaimanapun, pasangan ini akhirnya bercerai pada 15 Mac tahun lalu.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - RAGAM ALEHANDRA

Beginilah ragam Alehandra Ahmad Firdee, anak Aqasha yang dirakam dan diarah oleh ayahnya berposing laksana artis layaknya. Bak kata pepatah, ke mana tumpahnya kuah kalau tidak ke nasi?

Dan kalau anda pintar... cuba teka Alehandra sedang buat apa?

Klik untuk imej besar...

Waaahhh... sedang tengok Youtube kat Ipad tu... tapi jangan lupa update Facebook dengan Twitter ya dik...!


"SELAGI TIDAK MENAIKKAN KEMARAHAN SUAMI, SAYA BERSABAR" - NORA DANISH

Mendedahkan bukan sahaja terpalit dengan dakwaan foto sedang berbogel malah lambakan video lucah yang dikatakan miliknya, pelakon Nora Danish berkata, dia akan bersabar selagi tidak menaikkan kemarahan suaminya, Nedim Nazri Aziz.

"Sebenarnya bukan itu sahaja, jika tulis nama Nora Danish di Twitter akan kelihatan video-video lucah. Bagi saya, gambar itu tidak seteruk dengan video lucah yang dikatakan saya itu.

"Biarlah dengan apa yang mereka ingin lakukan. Selagi tidak menaikkan kemarahan suami saya, saya bersabar," katanya.

Tambah pelakon filem 'Polis Evo' ini dia tidak berasa takut dengan isu tersebut memandangkan itu bukan dirinya.

Klik untuk gambar besar

"Kalau betul saya yang ambil gambar dan ada 'reflection", semestinya saya akan memohon maaf. Saya membuat kesilapan, bukannya saya sengaja kongsi tetapi itu bukan saya.

"Saya tak tahu nak cakap apa, sebab itu saya tidak ingin komen serta menyokong orang yang telah memfitnah diri saya. Itu bukan diri saya dan kenapa perlu saya takut," ujarnya lagi.

Terdahulu, Nora terpalit dengan dakwaan foto menampakkan refleksi tubuh seorang wanita sedang berbogel yang dikatakan diambil menerusi ruangan Instagram Stories miliknya.

www.myartis.com / Sumber & foto: Astro Gempak & Instagram Nora Danish

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU RUMAH TANGGA: "KAMI BAIK-BAIK SAJA" - NAZIM OTHMAN

Baru-baru ini, ada satu dakwaan yang mengatakan rumah tangga Nazim Othman dan Bella Dally kini sedang dilanda badai yang hangat diperkatakan di laman sosial.

Bagaimanapun, Nazim ketika ditemui menafikan bahawa rumah tangganya kini sedang bergolak dan turut menjelaskan bahawa dia tidak suka berkongsi kisah peribadi.

"Terima kasih kepada yang bertanya, itu menunjukkan mereka masih mengambil berat tentang kami. Saya terima semuanya dari perspektif positif. Untuk pengetahuan semua, kami baik-baik saja.

Klik untuk gambar besar

"Dari dahulu lagi saya memang tak suka berkongsi kisah peribadi. Malah selepas berkahwin pun prinsip saya masih sama. Berkenaan gosip itu, tak ada apa yang perlu diceritakan lebih lanjut," jelasnya yang tidak mudah melatah dengan khabar angin yang berlalu pergi.

Melalui kenyataannya ini harapnya dapat menjawab persoalan peminat yang mungkin tertanya-tanya mengenai perkara yang terjadi kepada pasangan ini. Pastinya Nazim dan juga Bella sudah cukup matang membawa diri sebagai suami isteri dan juga selebriti.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ESOK GENAP SETAHUN IBU PERGI - EZAD SEDIH TAK SEMPAT BAWA TUNAI UMRAH

Menerusi muat naik di laman Instagram, penyanyi Ezad Lazim telah berkongsi gambar Allahyarham kedua ibu bapanya dan luahannya sehingga mengundang perasaan hiba dalam kalangan peminat.

"Ya Allah Ya Tuhanku, ampunkanlah dosaku, dosa kedua ibu bapaku dan kasihanilah mereka sebagaimana mereka mengasihaniku sewaktu aku kecil." tulisnya.

Bertambah sedih lagi tarikh kematian orang tuanya selang sehari pada tahun berbeza di mana ayahnya, Mohd Lazim Ismail meninggal dunia di Hospital Sultanah Bahiyah, Alor Setar, Kedah pada 6 Ogos 2019.

Manakala ibunya, Rosadah Jahaya meninggal dunia di rumah mereka di Taman Wira, Mergong, Alor Setar, Kedah pada 7 Ogos tahun lalu. Ezad yang dihubungi mengakui terlalu merindui kedua-dua mereka.

"Hari ini genap dua tahun abah tiada dan esok genap setahun pula emak pun tiada. Kiranya hari ini dan esok hari kami adik beradik sama-sama memperingati kedua arwah ibu bapa saya yang kembali ke rahmatullah," katanya.

Dalam kejadian yang berlaku, Allahyarham Mohd Lazim meninggal dunia kira-kira jam 7.25 malam akibat jangkitan kuman di bahagian pinggang yang seterusnya merebak ke paru-paru. Ezad ketika itu terbabit menjayakan program Muzikal Lawak Superstar.

Klik untuk gambar besar

Rosadah pula dilaporkan rebah dalam bilik air ketika mahu mengambil air sembahyang untuk menunaikan solat Subuh. Ezad berkata, dia agak sedih kerana impian untuk membawa ibunya mengerjakan umrah tidak kesampaian.

"Semasa saya jadi petugas umrah dengan sebuah syarikat dahulu, saya cakap dengan emak kalau ada rezeki nak bawa dia dan adik saya, Rizal untuk pergi umrah.

"Malah kalau boleh saya nak bawa semua termasuk kakak-kakak saya dan bercadang tunaikan umrah untuk arwah abah ketika itu. Emak amat sedih mendengarnya. Apakan daya hasrat ini tak jadi kenyataan," ujarnya.

Dalam perkembangan lain, Ezad kini berehat dua minggu selepas menjalani pembedahan akibat masalah gastrik kronik atau refluks gastroesofagus (GERD), di sebuah pusat perubatan swasta di Shah Alam pada 22 Julai lalu.

"Saya jalani pembedahan ulu hati longgar dan buang batu pundi hempedu. Jadi saya kena berpantang dari segi makan dalam tempoh ini bagi memastikan benar-benar sembuh," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK FOTO BERSAMA JEJAKA DENGAN BUSANA PENGANTIN - NABILA RAZALI DAH KAHWIN ATAU GIMIK?

Penyanyi Nabila Razali menerusi laman Instagram baru-bru ini dilihat tiba-tiba memadam semua gambar dan menggantikan foto yang memperlihatkan dia bersama seorang jejaka dalam persalinan baju pengantin berwarna putih.

Menerusi foto berbentuk kolaj itu, wajah lelaki berkenaan yang berpakaian kasual rona sama dengan menampakkan bahagian seluar yang tertera jenama Christian Dior itu tidak didedahkan.

Bukan itu sahaja, Nabila atau lebih mesra dengan sapaan Bella turut menutup bahagian komen di laman sosial itu. Manakala menerusi Instastory pula, Nabila ada memuat naik beberapa lagi foto yang menunjukkan lokasi majlis perkahwinan di tepi pantai selain jambangan bunga tangan.

Klik untuk gambar besar

Tidak hanya itu, Nabila turut memuat naik foto hitam putih yang memperlihatkan jejaka berkenaan memegang sebentuk cincin bersama seutas rantai.

Tindakan itu sekaligus menimbulkan tanda tanya dalam kalangan peminat sama ada Nabila sudah melangsungkan perkahwinan secara rahsia atau ia hanya sekadar gimik bagi melancarkan lagu terbaharunya seperti mana pernah dilakukan sebelum ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NETIZEN BANDINGKAN PUTERI SARAH DENGAN MIZZ NINA: "KAU KECOH! RETI BUKA AIB SUAMI JE"

Ramai warganet serta rakan selebriti yang lain menitipkan kata-kata semangat buat Mizz Nina yang baru-baru ini telah bercerai dengan suaminya, penyanyi Noh Hujan. Berita perpisahan pasangan selebriti itu sememangnya membuatkan banyak pihak yang terkejut.

Tidak lupa juga, pelakon yang sejak kebelakangan ini namanya sering terlihat di serata platform media gara-gara berita rumah tangga yang bergolak iaitu Puteri Sarah meninggalkan kata-kata semangat buat Mizz Nina.

Hal terbabit telah menarik perhatian warganet lebih-lebih lagi Puteri Sarah atau nama penuhnya Puteri Sarah Liyana Megat Kamaruddin sememangnya mengidolakan Mizz Nina.

Klik untuk gambar besar

Biarpun mempunyai niat baik untuk memberi semangat kepada rakan selebriti, kebanyakkan netizen mempunyai pandangan yang berbeza hinggakan mereka membuat perbandingan di antara dua selebriti itu.

Ada di antara warganet berkata, Puteri Sarah tidak perlu sibuk dengan hal Mizz Nina dan hanya perlu jaga diri sendiri yang kian hari didakwa sering mengaibkan suami sendiri di platform media sosial untuk raih perhatian.

Untuk makluman,, setelah 11 tahun mendirikan rumah tangga bersama, Mizz Nina dan Noh Hujan  ambil keputusan untuk membuat haluan sendiri. Pengumuman berkenaan juga dilakukan secara serentak di laman Instagram masing-masing.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU TUDUNG - RAJA AZMI AKHIRNYA INSAF & BERHIJAB

Produser filem kontroversi, Raja Azmi Raja Sulaiman yang baru-baru ini mempersoalkan 'dakwaan wanita tidak bertudung akan masuk neraka' kini mula berhijrah dan berhijab.

Beliau juga semalam meluahkan rasa hati dan keinsafan mengenai isu tudung tersebut dalam sesi temubual rancangan h live! yang dikelolakan oleh pengacara Datuk Aznil Nawawi di saluran Astro Awani jam 10.00 malam.

Untuk info, beliau sebelum ini telah menerima pelbagai kritikan mengenai isu tudung termasuklah kes memuatnaik surah Al-Quran demi mempertahankan pendapat serta pandangan peribadinya di laman sosial Instagram.

"Semasa saya buat kenyataan itu, saya tiba-tiba terfikir apa yang saya
cakap itu betul atau tidak? Dan saya juga membuat sembahyang tahajud
tiga hari tiga malam dan akhirnya saya mendapat jawapan serta terbuka
hati untuk berhijab," ujarnya dipetik sebagai berkata.

Raza Azmi dalam rancangan h live!
Klik gambar untuk size besar

"Saya tidak terkesan dengan segala kritikan orang ramai terhadap kenyataan saya sebelum ini. Tetapi saya bersyukur kerana mendapat ‘teguran’ Allah yang akhirnya membuatkan saya mengambil keputusan  bertudung.

"Langkah menukar imej itu adalah sebahagian daripada keinginan saya untuk terus beribadah dan juga mahu mengenali Islam dengan lebih mendalam.

"Insya-Allah, niat saya untuk berhijab sehingga memakai kain kapan," katanya yang akan berusaha untuk mendekatkan diri dengan Allah terutamanya menjaga waktu solat lima waktu.

Terdahulu ketika ditanya oleh Aznil dalam h live! mengenai reaksi keluarganya selepas berhijab, Raja Azmi menjelaskan bahawa anak-anaknya gembira dengan perubahan berkenaan manakala suaminya Mohd Eddie Ghazali, 45, tiba-tiba menepuk  bahunya sambil berkata; "I  love you."

"Pakailah hijab kerana bila kita berhijab, kita akan dapat lebih banyak  pahala," ujar Raja Azmi.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


NEELOFA ENGGAN TUNJUK WAJAH ANAK - BIMBANG PENYAKIT AIN

Ramai yang ingin melihat, namun Neelofa, 33, tetap dengan keputusan untuk tidak berkongsi wajah Bilal dalam masa terdekat.

"Keputusan ini dibuat secara bersama dengan suami saya. Bilal mempunyai ibu dan ayah yang terlibat dalam dunia yang sama walau arahnya berbeza. Saya di bidang seni manakala ayahnya pula lebih kepada bidang keagamaan.

"Mungkin perhatian dan keinginan orang untuk melihat dan nak tahu itu lebih. Tapi, kita cuba elak daripada penyakit ain sebab kita tak tahu bukan. Nak cakap saya tak buat langsung itu pun belum pasti.

"Saya pun mungkin tak cukup kuat untuk buat amalan-amalan yang menghindari penyakit tersebut, namun sedang mencuba. Tak berani janji yang diri akan jadi sempurna untuk melindungi anak daripada penyakit ain ini.

"Nauzubillah, kalau terkena pada budak-budak, mak ayah yang akan pening kepala nanti. Jadi, kita ambil jalan selamat. Kalau mereka itu tidak terlibat dengan dunia hiburan dan tidak dikenali, mungkin lebih senang," ujarnya.

Klik untuk gambar besar

"Saya pun tak boleh nak cakap pada masa depan nanti bagaimana. Lagi pula dengan zaman media sosial sekarang, trend dan sebagainya, nak kata saya ada ketetapan jawapan untuk itu pun tak ada.

"Buat masa sekarang, saya nak cuba untuk tidak meletakkan anak saya di bawah ‘limelight’ itu. Rasanya ini yang terbaik. Saya juga tak menolak, hari-hari ditanya ramai, bila nak tunjuk wajah anak dan ia membuatkan saya sedikit tertekanlah juga," tambahnya.

"Saya rasa semua ibu pun pasti akan rasa benda yang sama cuma pengalamannya yang berbeza-beza. Saya pun tentu ada cabaran tersendiri yang dilalui namun pada masa yang sama, perasaan kusut dan tertekan itu seringkali mudah terubat apabila menatap wajah Bilal," jelas Neelofa yang melahirkan anak lelakinya Muhammad Bilal, di Hospital Gleneagles Kuala Lumpur pada 29 Januari lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BANYAK BUANG & BAKAR FOTO LAMA - LISDAWATI MOHON MAAF, MINTA JANGAN SIAR

Pelakon Lisdawati menerusi laman Instagram miliknya telah mengakui sudah banyak membuang dan membakar gambar-gambar lamanya. Dalam entri yang sama, Lisda atau nama sebenarnya Nisdawati Nazaruddin, 42, berdoa setiap hari supaya cerita lama mengenai dirinya iaitu sebelum berhijrah dan bertudung tidak lagi disiarkan.

Malah, Lisda turut memohon maaf dan meminta peminat agar tidak menyiarkan gambar lamanya. Katanya, kalau mahu simpan, 'conteng' sikit mana yang perlu. Perkara itu dikongsikan bintang KL Menjerit ini menerusi satu posting terkininya di Instagram pada Ahad.

"Banyak gambar lama yang saya sudah buang dan bakar. Tiba-tiba terkeluar keratan ini. Masih ada lagi yang terselit. Teringat pada beberapa peminat yang paparkan gambar lama saya. Saya mohon maaf sangat dan minta tidak disiarkan gambar saya yang lama. Kalau nak simpan pun, jom kita jaga sama-sama kita. Conteng sikit mana yang perlu," tulisnya.

Klik untuk gambar besar

Lisda yang juga pelakon drama 'Camelia' itu berkata, dia selagi boleh mahu memadam semua gambar dan video yang memaparkan dirinya tidak bertudung: "Kalau mampu nak saja saya padam semua gambar dan video saya yang jahil dulu. Setiap berdoa supaya cerita lama saya tak disiarkan," katanya.

Lisda memuatnaik gambar bersama beberapa artis wanita ketika menjayakan sesi fotografi sebuah majalah hiburan satu ketika dulu. Pada keratan itu, Lisda menconteng bahagian kepala di mana ketika itu dia belum bertudung. Lisda mula mengenakan tudung pada 2013: "Semoga Allah SWT terima taubat saya. Maaf sekali lagi atas kesalahan saya," tuturnya.

Serentak dengan perkongsian berkenaan, posting tersebut menerima reaksi pelbagai peminat.

www.myartis.com / Sumber & foto: Media Hiburan & Instagram Lisdawati

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUMAH KENA LELONG - SHEILA AMZAH TERINGAT MASA SUSAH

Bukan semua artis kita asalnya hidup senang. Ada juga yang terpaksa kais pagi makan pagi demi mencari sesuap nasi.

Dalam hal ini, Sheila Amzah juga tidak ketinggalan menghadapi saat-saat susah ketika dia masih kecil. Malah latar belakang keluarganya yang umpama 'merempat' suatu ketika dahulu terpaksa ditempuhnya dengan tabah sebelum mencapai kesenangan seperti sekarang.

Berikut adalah catatan Sheila:

"Masa ni umur 11 tahun, duduk rumah teres 3 bilik, pastu ekonomi gawat, takleh nak bayar rumah, then rumah kena lelong..

"Pindah randah 7 rumah in the same taman.. malu lah juga dengan kawan sekolah menengah time tu, nak buat macam mana,duit tak ada..

"Tapi Alhamdulillah sekarang hidup masih sederhana, cukup makan pakai, tapi dah ada rumah sendiri.. Orang selalu nampak kita MACAM senang, tapi orang tak tau macam mana kita "bersilat" untuk capai stability kehidupan.

"Yang sedang susah, anggap lah itu ujian Dan jangan lah putus asa.. yang memang dah time beranak memang kaya, jangan lah tinggi diri sebab semua ni bukan kita punya pun.. Tuhan kasi pinjam je."

ARTIKEL TERDAHULU

GAMBAR NOSTALGIA SHILA AMZAH

Foto: Sheila IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


TERIMA MERCEDES - WAWA BALAS AERIL ZAFREL VELLFIRE

Bagi membalas jasa suami, pelakon Aeril Zafrel yang sebelum ini pernah membuat kejutan dengan menghadiahkannya sebuah kereta Mercedes Benz C200 berwarna hitam, pelakon Wawa Zainal telah memberikan hadiah berupa kereta juga iaitu Toyota Vellfire berwarna hitam kepada suaminya itu.

"Balas jasa suami beli kan i keta haritu. Alhamdulillah ya Allah syukur atas kurniaan rezeki. Wlupun Aeril sedih sikit sbb sbnr nya dia nak kereta sport 🤣 Next year ye syg 😍," tulis Wawa.

Dalam pada itu Wawa, 27, turut berkata, tahun ini merupakan tahun paling bermakna buat dia dan Aeril terutama dalam bidang perniagaan. Dia turut bersyukur dengan rezeki yang dikurniakan Allah kepada keluarganya.

Klik untuk gambar besar

"Tahun ni tahun yg sgt bermakna buat kami. Sikit2 impian Allah makbulkan. Benarlah kata org rezeki itu tak pernah lambat tak pernah cepat & tak pernah salah alamat. Thank U Allah," katanya.

Sebelum ini pada 3 Jun lalu, pelakon 'Patahnya Sebelah Sayap' itu membuat kejutan istimewa kepada Wawa apabila menghadiahkan sebuah kereta mewah bersempena sambutan ulang tahun kelahiran Wawa ke-27 yang diraikan pada 12 Mac lalu.

Pasangan ini mendirikan rumah tangga pada tahun 2012 dan dikurniakan dua orang cahaya mata, Ahmad Fakhruddin Attar, 5, serta Hayla Maghfiratul Adzkiyaa, 3.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HITUNG HARI - DEBAR LEUNIEY NATASHA SEBELUM BERSALIN

Debaran Leuniey Natasha, isteri Khairul Fahmi Che Mat yang kini hanya menghitung hari untuk melahirkan cahaya mata pertama. Rasanya, pasti Leuniey makin teruja menanti kehadiran anak pertama mereka itu... malah segala persiapan telahpun dilakukan.

Artikel terdahulu:

LEUNIEY NATASHA YANG MAKIN SARAT

"Bila naik 20kg... hehehe gini mukanyaaa," ujar Leuniey yang mula mendapat pelbagai hadiah untuk bayi dan penjagaan diri selepas bersalin.

Belajar dukung baby sebelum bersalin...

Naik 20kg - Klik gambar untuk size besar

Hadiah yang diterima...

Homemade nasi kerabu before deliver... Kata Leuniey


6 GAMBAR + 1 VIDEO- SALIH YAACOB BAWA ISTERI-ISTERINYA BERCUTI KE LANGKAWI

Salih Yaacob atau lebih dikenali sebagai Abang Jem telah membawa empat isteri dan anaknya pergi bercuti ke Langkawi.

Khabarnya, Salih siap sewa kapal dan belayar sekitar Langkawi.

Apa yang menarik, Salih bukan hanya pergi bercuti malah sempat meraikan hari ulangtahun perkahwinan yang ke-4 dengan isteri yang keempat.

Jom tengok!

Klik gambar untuk size besar

VIDEO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FAIZAL ISMAIL (FBI) DAPAT ANAK KEEMPAT

Tahniah diucapkan buat Faizal Ismail (FBI), apabila isterinya selamat melahirkan bayi perempuan jam 3.06pm semalam. Anak keempat tersebut dilaporkan sihat walafiat sekaligus menjadikannya sebagai anak perempuan kedua buat Faizal.

"Alhamdulillah serta terima kasih kepada semua yang mendoakan. Juga kepada Dato Dr Norashikin serta staff nurse yang menguruskan kelahiran," ujar Faizal.

Faizal bersama Dr Norashikin - klik untuk imej besar...

Anak-anak Faizal baru sampai ke hospital


FATHIA LATIFF - ZARINA ANJOULIE TAK MAHU LAGI DIKAITKAN

Tidak dapat dipastikan hubungan antara pelakon Zarina Anjoulie dan Fathia Latiff masih lagi berkawan atau pun tidak selepas Zarina juga dilihat cuba mengelak menjawab persoalan yang ditanyakan oleh peminat berkaitan Fathia.

Namun baru-baru ini menerusi InstaStory, Zarina memberikan bayangan bahawa hubungan mereka kini tidak berapa baik. Zarina juga mendedahkan status terkini hubungan mereka dan tidak mahu lagi dikaitkan dengan Fathia.

Tidak kurang juga ada netizen mendakwa 'pergaduhan' mereka ini hanyalah gimik semata-mata memandangkan mereka pernah membangkitkan isu yang sama sebelum ini.

Bagaimanapun tidak dapat dipastikan sama ada mereka benar-benar putus sahabat atau sebaliknya. Namun dalam masa yang sama, perhatian lebih tertumpu kepada Fathia yang kini sibuk mempromosikan single terbarunya.

Klik untuk gambar besar

Terdahulu, dua sahabat baik ini menjadi perhatian ramai dimana beberapa identiti dan perangai sebenar suami orang, ahli politik dan selebriti serba sedikit terbongkar.

Sejak beberapa minggu yang lalu, nama dua sahabat baik ini dikaitkan dengan beberapa isu panas melibatkan selebriti tanah air.

Kami mendoakan agar kedua-dua selebriti ini terus sukses tanpa sebarang kontroversi panas memandangkan nama mereka seringkali dianggap sebagai selebriti yang penuh dengan kontroversi.

www.myartis.com / Sumber: Hangat.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - EIRA SYAZIRA, AZAD & ANAK

Gambar keluarga bahagia Eira Syazira dan suaminya Azad Jasmin disamping anak perempuan mereka Amarra Sofea Rose yang lahir pada 11 Januari 2013 lalu.

Kredit gambar pada Eira Syariza sendiri. Enjoyzz..!

Klik untuk imej besar...


BILA NEELOFA MENGINAP HOTEL BAWAH LAUT RM200K SATU MALAM

Kami tak pastilah sudah berapa kali pelakon dan pengacara Noor Neelofa menjejakkan kaki ke gugugan kepulauan Maldives dan nampaknya kali ini selebriti popular itu menikmati percutian yang lain dari biasa.

Melalui kemaskini terkini di Instagram, pengacara pragram 'MeleTop' itu berkongsikan pengalaman beliau menginap di sebuah bilik hotel bawah laut di Maldives.

Dikelilingi lautan biru dan pelbagai hidupan laut serta bilik tidur yang lengkap dengan ciri dan teknologi moden dengan kelasnya tersendiri, penginapan yang dikenali sebagai The Muraka undersea villa yang didiami Neelofa berharga 50,000 USD ataupun lebih kurang RM200,000 untuk satu malam.

Klik untuk gambar besar

Menurut laporan Bloomberg, bilik hotel mewah dengan nama Muraka bertempat di Conrad Maldives Rangali Island merupakan villa mewah bawah laut pertama di Maldives dan menelan belanja lebih USD15 juta untuk dibina.

Bukan calang calang orang boleh menginap di bilik hotel mewah ini, bertuah badan Neelofa dapat menjadi salah seorang di dunia yang merasai tidur bertemankan ikan di lautan.

Dengan statusnya sebagai seorang usahawan berjaya, memang Neelofa lebih daripada mampu untuk menginap di villa mewah tersebut. Heh!

ATAU KLIK DISINI UNTUK TONTON VIDEO

www.myartis.com / Sumber: Instagram Neelofa & Bloomberg

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARIFAH SHAKINAH SAH TUNANG 25 OKTOBER, KAHWIN MAC 2015

UPDATE:

Jika baru-baru ini tersebar gosip yang Sharifah Sakinah sedang hangat bercinta dengan kekasih baru iaitu Aliff Adha seorang pilot, terkini dia dilaporkan bakal bertunang pada 25 Oktober dan akan menamatkan zaman bujangnya pada bulan Mac 2015.

"Majlis pertunangan akan diadakan sebelah petang di Melawati, Insya-Allah kami merancang untuk bernikah pada Mac tahun depan.

"Saya sudah bersedia ke arah itu. Alhamdulillah, saya pun sudah stabil daripada segi kewangan dan emosi.

"Dia pun bekerjaya. Keluarga pun memberi restu hubungan kami untuk hidup bersama," ujar Sakinah dipetik sebagai berkata.

Menurut Sakinah, dia menyifatkan Aliff seorang lelaki yang cukup ringkas dan sudah bersedia untuk berkahwin setelah hampir beberapa kali percintaannya kecundang di tengah jalan.

Untuk info, hubungan cintanya sebelum ini adalah bersama anak seorang penerbit filem serta drama.

"Dia tak banyak hal, jenis tak kecoh. Pendek kata dia selamba. Malahan tak ambil tahu langsung fasal industri seni," jawab Sakinah.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


FINAL MANIA: HAFIZ BOLOT RM500,000

Setelah menang beberapa pertandingan hebat sebelum ini, penyanyi Hafiz dinobatkan pula sebagai juara pada konsert akhir Mania di Dewan Sri Putra, Bukit Jalil, Kuala Lumpur, semalam.

Dengan kemenangan tersebut, Hafiz menerima wang kemenangan sebanyak RM500,000, manakala Ahmad Dhani sebagai Komposernya mendapat RM300,000.

Hafiz yang mendapat undian tertinggi iaitu sebanyak 28 peratus berkata, dia amat bersyukur dengan kemenangan yang diperoleh sekaligus menewaskan empat lagi peserta iaitu Stacy, Jaclyn Victor, Hazama dan Aril.

"Saya terkejut dan pada masa sama gembira dengan anugerah ini.

"Semoga hadiah wang tunai sebanyak RM500,000 dapat saya manfaatkan dengan sebaik-baiknya," katanya kepada media dalam satu sidang akhbar selepas konsert tersebut.

Untuk info, Stacy mendapat tempat kedua (RM200,000) dengan undian 22 peratus, Jaclyn Victor di tempat ketiga (RM100,000), manakala Hazama dan Aril pulang dengan tangan kosong.


"RANCANG LAGI LIMA TAHUN, TAPI REZEKI ALLAH" - HOS FIZA FRIZZY HAMIL LAGI KETIKA ANAK KEDUA CECAH 6 BULAN

Meskipun anak keduanya, Mohd Fahad Syamel baru berusia enam bulan, namun pengacara Fiza Frizzy, 33, mengesahkan dia kini sedang hamil anak ketiga. Fiza berkata dia pada mulanya masih ragu-ragu mengenai kehamilan tersebut sehingga ditegur kenalan lalu memintanya untuk melakukan ujian kehamilan.

"Seperti kebanyakan ibu yang baru sahaja melahirkan anak, sudah pasti ada di antara mereka mahu 'pasang badan' balik, nak kembali ke bentuk badan ideal dan sebagainya. Tapi nak dijadikan cerita bila ke gim, saya terfikir kenapa bahagian perut ni tak pula mengecil? Bahagian lain nampak macam okay, tapi bahagian perut tidak menunjukkan perubahan.

"Kemudian bila ada sesi ukur baju (fitting) bersama stylist, dia ada bertanya mengenai bentuk perut dan minta saya untuk buat ujian kehamilan. Jadi saya buatlah semalam (ujian kehamilan), Alhamdulillah positif. Saya belum pasti berapa usia kandungan, mungkin empat ke lima minggu. Selepas ini perlu rujuk ke doktor untuk kepastian lanjut," katanya.

Klik untuk gambar besar

Fiza mendirikan rumah tangga bersama suaminya pada Februari 2018 dan anak sulung mereka di beri nama Mohd Faeeq Zuhayr. Fiza dan suami, Mohd Fazli Zulkifli bagaimanapun bersyukur dan teruja atas khabar gembira sekali lagi bakal menimang cahaya mata.

"Sebenarnya saya rancang untuk hamil anak ketiga lagi lima tahun, tapi rupa-rupanya rezeki Allah SWT nak bagi lepas lima bulan kehadiran anak kedua. Apa pun saya mendoakan yang baik-baik sahaja, InsyaAllah. Suami turut sama terkejut tapi tentunya dia gembira. Sebab sebelum kami tahu mengenai kehamilan ini, rezeki kami berdua mencurah-curah. Syukur Alhamdulillah.

"Jadi katanya inilah agaknya, kita menumpang rezeki anak. Saya idam anak perempuan sebab sudah ada dua anak lelaki. Apa pun saya kita kisah mengenai soal jantina. Memadai anak yang bakal lahir sihat sempurna seadanya, kami sudah bersyukur," ujar Fiza yang bakal terbang ke Eropah bagi menjalani penggambaran program berbentuk travelog pada Januari 2022.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - BILA ERRA FAZIRA DAN ENGKU EMRAN BERCUTI BERSAMA KE LEGOLAND

Waaahh... bukan main happy lagi  Engku Aleesya bila dapat bercuti ke Legoland yang terletak di Nusajaya Johor lebih-lebih lagi apabila pergi bersama ibu bapa tersayangnya iaitu Erra Fazira dan Engku Emran.

"A for Aleesya and Ayah," tulis Emran.

"L for LEGOLAND !! Sentuhan magic dr anak2 Malaysia.. bangga!!," ujar erra pula di laman IGnya.

Jom tengok!

Foto: Instagram Erra & Emran

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


IMBAS MEMORI - BINTANG AF1 ADAKAN KONSERT REUNION MEI INI

Kesemua 12 bintang Akademi Fantasia musim pertama (AF1) bakal mengembalikan memori 14 tahun lalu dengan mengadakan konsert reunion untuk sekian kalinya.

Konsert reunion tersebut bakal diadakan pada 6 dan 7 Mei depan.

Hal itu diwar-warkan menerusi laman Instagramnya bekas pelajar AF1, Adi Fashla yang kini menjadi penyampai radio.

Klik untuk gambar besar

Sementara itu, 11 bekas peserta AF1 sudah pun menjalani penggambaran bagi tujuan promosi konsert reunion tersebut. Hanya kelibat juara AF1 iaitu Vince Chong yang tiada memandangkan dia mempunyai hal lain pada ketika itu.

Peminat AF1 pasti dah tak sabar-sabar nak tengok persembahan dorang kan since last tengok pun masa 14 tahun dulu.

Yang paling penting semua masih lagi ingat akan ungkapan emas Vince sebaik dia dinobatkan pemenang, iaitu, 'Kita Semua Pemenang, Tiada Pengalah!

Foto: Adi Fashla IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BARU BERCERAI - NADIA BRIAN DIDAKWA LANGGAR HUKUM IDDAH, 'SAKAN' BERJALAN

"Be the women you needed as a girl #NadiaBrian," tulis pelakon Nadia Brian pada video dirinya sedang 'berposing' ketika berada di sebuah shopping mall yang dimuat naiknya di laman Instgaram.

Bagaimanapun, perkongsian Nadia itu telah dipersoalkan oleh netizen tentang tempoh iddah apabila seseorang wanita itu baru saja bercerai dengan bekas pasangannya.

Untuk makluman, Nadia sudahpun bercerai talak satu dengan suaminya, Muizz Nasruddin selepas mendirikan rumah tangga pada November 2019.

Ramai yang menegur kerana mendakwa bahawa berbuatan Nadia seakan mengendahkan hukum agama. Apapun, kita sebagai umat islam tidak salah untuk menegur sesiapa saja jika saudara seagama kita melakukan kesilapan.

Klik untuk gambar besar

www.myartis.com / Sumber & foto: Beautifulnara & Instagram Nadia Brian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAFARIENA TERKILAN DIGELAR SUN*** : "BERHENTI TUDUH, JANGAN NANTI SAMPAI SURAT SAMAN MALU"

Baru-baru ini, nama pelakon Syazuwan Hassan hangat diperkatakan dan menjadi kecoh di media sosial apabila seorang individu tampil memberi kenyataan bahawa dia ditinggalkan setelah 11 tahun bercinta dengannya kerana menjalin cinta baru bersama pelakon Wafariena.

Wanita yang digelar sebagai Adora itu berkata bahawa Wafariena telah menjadi punca hubungannya bersama Syazuwan putus di tengah jalan dan turut menggelarnya dengan pelbagai gelaran kurang enak, mungkin kerana terlalu kecewa diperlakukan sedemikian rupa.

Mula dikenali setelah membintangi drama '7 Hari Mencintaiku' ini, Wafariena tampil mempertahankan diri dan berkata dia akan membuat tindakan undang-undang jika individu tersebut tidakberhenti daripada memburuk-burukkan namanya di media sosial.

Kata Wafariena lagi, dia juga terkilan apabila pelbagai kata-kata kesat dilemparkan terhadapnya seperi perempuan sundal dan minah rempit.

Klik untuk gambar besar

"Saya sangat terkilan apabila dia mula menggelar saya sun*** sedangkan kami tidak mengenali antara satu sama lainpun. Saya tidak marah dia nak tuduh saya perampas sebab saya tidak buat pun perkara itu tapi saya sedih apabila digelar sedemikian rupa," ujarnya.

Meskipun dia tidak marah dengan tindakan wanita itu, namun Wafariena juga berharap agar Adora berhenti daripada menjaja dan memburukkan namanya dalam media sosial.

"Walaupun saya tak marah, lebih baik dia berhenti daripada menuduh saya. Jangan nanti sampai pula surat saman malu kepadanya..," katanya lagi.

Mengulas lanjut mengenai tuduhan yang diterimanya, pelakon yang terkenal dengan watak Nurul Ain itu memberitahu bahawa dia dan Syazuwan hanyalah teman biasa.

Hanya berkasih sayang dalam drama semata-mata, Wafariena berkata bahawa dia tidak terlibat langsung dalam masalah hubungan mereka berdua.

Terdahulu, Wafariena pernah bergandingan bersama Syazuwan dalam sebuah drama berjudul 'Baby Tak Gila' yang disiarkan di saluran Unifi TV sekitar Mac lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUMBANGAN ASBP - WAN MAIMUNAH TAK SANGKA MENERIMANYA

"Terus terang saya katakan, saya tak tahu saya dipilih untuk menerima sumbangan. Saya tidak dimaklumkan mengenai perkara itu, jadi saya ingat saya harus menyertai salah satu segmen di atas pentas, rupa-rupanya saya dipanggil untuk menerima sumbangan di penghujung program," kata pelakon veteran, Wan Maimunah yang akui tidak menyangka dia akan menerima sumbangan ketika menghadiri program All Stars Buka Panggung (ASBP) minggu kedua yang berlangsung malam Jumaat lalu.

Menurut Maimunah, dia menyangka jemputan itu adalah untuk mengajaknya menyertai segmen di atas pentas, namun sebenarnya dia telah dipilih untuk menerima sumbangan. Pelakon yang sinonim dengan watak sedih ini berkata demikian ketika ditemui di sidang media yang diadakan sejurus selepas tamatnya ASBP bertempat di Royal Theatre Shah Alam pada Jumaat.

Dalam pada itu, Maimunah turut mengucapkan terima kasih kepada pihak Astro atas peluang tersebut: "Di kesempatan ini, saya ingin mengucapkan ribuan terima kasih kepada pihak Astro kerana sudi memberi sumbangan ini, saya benar-benar terharu," tambahnya yang menerima sumbangan sebanyak RM4,000 hasil kemenangan Datuk Rosyam Nor yang memenangi tempat pertama malam itu.

Setiap minggu, dengan kerjasama Persatuan Seniman Negara, ASBP akan menyalurkan sumbangan sebanyak RM4,000 yang dimenangi oleh juara mingguan kepada pelakon yang banyak berbakti dalam industri hiburan tempatan. ASBP minggu kedua turut menyaksikan persembahan dari Datin Diana Danielle yang memenangi tempat kedua, Fizo Omar di tempat ketiga, serta Farahdhiya yang memenangi tempat keempat.

Rosyam bakal berentap dengan Datuk Aaron Aziz yang telah memenangi tempat pertama minggu lalu, serta juara pada minggu-minggu seterusnya. Kesemua juara akan berentap di peringkat suku akhir yang akan diadakan pada minggu keenam nanti.

ASBP merupakan rancangan yang menguji dan mencabar pelakon untuk beraksi dalam babak komedi pentas secara spontan tanpa bantuan skrip. Program ini menampilkan pelawak daripada kumpulan Shiro iaitu Ajak dan Shahrol sebagai pengacara. ASBP disiarkan secara eksklusif di Astro Warna (saluran 132) dan Warna HD (saluran 124) serta boleh ditonton menerusi aplikasi Astro GO dan secara strim di On Demand.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP MOSIP - BENARKAH SHAHIR DAH MEMINANG ERRA FAZIRA?

Nampaknya gosip antara Erra Fazira dan Shahir AF8 masih belum reda apabila timbul cerita mengatakan Shahir baru-baru ini sudah menghantar rombongan meminang Erra. Malah cerita tersebut juga sudah menjadi viral di alam maya.

Lebih meyakinkan mereka, Erra sebelum ini pernah mengeluarkan kenyataan bahawa mereka berdua sedang mengenali hati budi masing-masing serta kerap berhubung melalui telefon.

Meskipun Erra dan Shahir tidak pernah mengaku sedang bercinta, namun pengakuan Erra yang dia sedia menerima jodoh dengan lelaki yang lebih muda daripadanya membuat ramai memandang ke arah Shahir.

Malah ada pula yang mendakwa bahawa Shahir merupakan jejaka yang berjaya menyedarkan primadona itu untuk memakai hijab.

Sejauh mana kebenaran gosip ini? Hanya Erra dan Shahir sahaja yang mengetahuinya.

Dan jika benar telah dirisik, tahniah diucapkan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FARAH NABILAH MAHU TERUS KAHWIN, RISAU DUGAAN BERTUNANG

"Kalau boleh, saya mahu mengelakkan pertunangan. Lebih baik saya terus sahaja mendirikan rumah tangga. Saya perhatikan, bermacam-macam dugaan dilalui oleh pasangan bertunang, sekarang. Kalau perlu juga bertunang, saya mahu ia diadakan secara senyap-senyap.

"Biasalah, apabila heboh sudah bertunang, ada sahaja gangguan dan dugaan menjelma," ujar pelakon Farah Nabilah yang cuba mengelak daripada melalui fasa berkenaan, sebaliknya mahu terus berumah tangga selepas dirinya risau melihat dugaan dialami pasangan bertunang.

Menurut bintang 'Halalkan Hati Yang Ku Curi' itu, pelbagai dugaan perlu ditempuh mereka yang berada dalam tempoh pertunangan sedikit sebanyak membuatkan dirinya bimbang. Mengakui sudah mempunyai pilihan hati, Farah berkata demikian ketika mengulas kenyataannya sebelum ini mengenai impian untuk menamatkan zaman solo sebelum Syawal, tahun depan.

Klik untuk gambar besar

"Insya-Allah, kalau bukan tahun ini, mungkin kami berkahwin tahun depan. Jika segala perancangan berjalan lancar, saya akan kongsi bersama umum," katanya yang juga calon awal Anugerah Bintang Popular BH Ke-32 dalam beberapa kategori.

Sementara itu, sikapnya yang kurang gemar menonjolkan diri di media sosial mendapat perhatian ibunya sendiri. Farah atau nama penuhnya Farah Nabilah Saipuddin, 27, berkata walaupun kerap ditegur kerana kurang mempromosikan diri sebagai selebriti, dia tetap selesa dengan cara sebegitu, malah percaya, hanya hasil lakonan yang memberikan impak kepada peminat.

"Saya memang tidak suka terlalu menonjolkan diri. Bukan sekadar di media sosial, malah di alam realiti. Jika tiada kerja, saya lebih suka duduk di rumah. Mak saya pula memang peka dengan perkara seperti ini. Memandangkan sudah setahun saya bekerja tanpa pengurus, dialah yang akan memberi segala pandangan, termasuk berkaitan pemilihan tawaran drama," jelasnya.

www.myartis.com / Sumber & foto: Berita Harian & Instagram Farah Nabilah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TERASA SANGAT BERPUASA TANPA ARWAH..." - BALU ABAM THROWBACK PERGI BAZAR RAMADAN

Menerusi satu entri yang dimuatnaik di laman Instagram, balu arwah pelawak Abam Bocey, Nor Hidayah Mohd. Ali mengakui terasa satu kehilangan yang cukup besar apabila terpaksa menyambut Ramadan buat pertama kali tanpa suami tercinta pada tahun ini.

Dalam posting tersebut juga, Hidayah berkongsi sebuah video kenangan yang memaparkan arwah Abam dan ahli keluarga yang lain pulang daripada bazar membeli juadah. Video yang memaparkan kenangannya bersama arwah Abam di bulan Ramadan itu mencatatkan lebih 150,000 tontonan.

"Tahun lepas puasa balik Sabak Bernam, mesti pergi bazar Ramadan beli juadah berbuka bersama arwah abang. Beli murtabak, ayam panggang, ayam golek dan macam-macam lagi. Adik-beradik pun semua balik berkumpul berbuka sama-sama.

Klik untuk gambar besar

"Ramadan tahun ni terasa sangat berpuasa tanpa arwah abang di sisi sayang. Semoga abang tenang di sana. Kenangan kekal abadi hingga ke syurga. Al-Fatihah untuk Allahyarham suamiku sayang. Syed Umar Mokhtar," coretnya.

Perkongsian Hidayah itu kemudian menerima pelbagai respons dalam kalangan pengikutnya yang memberikan kata-kata semangat kepadanya: "Tak apa Hidayah, arwah tetap ada dihati. - "Sabar dan kuatkan semangat. Semoga Hidayah dan Hamzah sentiasa diberikan kekuaran dan dilindungi-Nya," tulis sebahagian netizen di ruangan komen.

www.myartis.com / Sumber & foto: Astro Gempak & Instagram Hidayah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - BUAH HATI SHARIFAH ALEYA

Gambar terkini Aza Ameena dan Asha Ameena anak kepada Aleya atau nama sebenarnya Sharifah Aleya Syed Zainal Rashid, 30. Meskipun hingga kini Aleya masih belum mahu berkahwin selepas bercerai dengan Muhammad Ashraf Aasimudin, 32... namun dia kini dikatakan sudah mempunyai pengganti.

"Kalau boleh saya tidak mahu kongsikan lebih lanjut mengenai teman lelaki. Cukup sekadar saya beritahu yang keluarga sudah tahu... kerana sebagai seorang wanita sudah tentu saya ingin berkahwin dan mempunyai anak lagi," ujar Aleya.


JALANI PEMBEDAHAN SINUS - BEKAS ISTERI DOA URUSAN SHARNAAZ DIPERMUDAHKAN

Pelakon Sharnaaz Ahmad, 35, menerusi sebuah rakaman video di Instagram (IG) memaklumkan dia telah menjalani pembedahan sinus semalam di sebuah pusat perubatan swasta.

"Buat yang tertanya tentang saya, saya okay baru saja selesai buat pembedahan. Saya ada sinus. Minta maaf memang bersepah (darah) sikit. Saya tak boleh cakap lama, darah akan keluar.

"Sinus ada banyak jenis, saya punya kasi selesai buang semua. Sakit," kata Sharnaaz atau nama penuhnya, Sharnaaz Ahmad Basir Ahmad.

Di ruangan komen, rata-rata rakan artis dan peminat mendoakan agar Sharnaaz cepat sembuh malah ada juga yang tidak lokek berkongsi cara untuk menghentikan darah mengalir.

Klik untuk gambar besar

"@almynadiaofficial: Mamu cepat sembuh naaa.. Rehat ok. - "@acheykintangkintung: Selamattt matttt. - "@adila.70120707: Mamu pi pam ayaq garam yang depa bagi tu dalam hidung, untuk keluarkan darah tu, nanti cepat darah tu berhenti.

"@jasnymardhiah: Hang sakit macam ni pun hidung ada darah hang tetap hensem Mamu. Speedy recovery Mamu. - "@iezapekan: Apa-apa pun cik doakan hampa cepat sembuh. Sebab Allah sayang dia bagi kita ujian. Jadi insya-Allah mudahan cepat sembuh. Amin," antara komen-komen yang ditulis.

Sebelum ini, bekas isteri iaitu kakak kepada pengacara Neelofa, Noor Nabila mendoakan agar urusan pelakon filem Jebat ini berjalan lancar: "Semoga dipermudahkan dan berjalan lancar. Amin," kongsinya di Instagram Stories.

www.myartis.com / Sumber & foto: Astro Gempak & Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELIZAD TEGAS JANGAN PEGANG PERUTNYA

Tindakan segelintir tetamu yang sering bertanya soalan berkaitan cahaya mata ketika sedang sibuk meraikan Aidilfitri telah membuatkan pelakon Siti Elizad berang.

Elizad atau Siti Elizad Mohamad Sharifuddin, 34, menyifatkan soalan itu sebagai sensitif dan tidak menghormati perasaan orang lain.

"Kepada makcik-makcik bawang, yang kepochi (kepoh) masa beraya, ini aku nak cakap sikit bagi lekat dekat kepala. Soalan di hari raya, bila nak ada anak? Bila nak buat anak? Tak ikhtiar ke? Cara tak betul ke?

"Mari sini aku nak cakap aku ni manusia biasa, jadi tiada jawapan untuk semua itu," tulisnya di Twitter dan Instagram miliknya pada Selasa.

Untuk makluman, Elizad mendirikan rumah tangga dengan duda dua anak, Shamsul Baharin Rahman, 46, pada 11 Januari 2015.

Klik untuk gambar besar

Lebih menjengkel lagi kata Elizad, pertanyaan tersebut diikuti dengan tindakan memegang dan mengusap perutnya.

Pelakon drama 'Teman Lelaki Upahan' itu berkata, pertanyaan tersebut juga menjejaskan emosinya untuk beraya.

"Sekarang aku faham macam mana budak-budak bujang yang belum ada jodoh, kau sibuk tanya bila nak kahwin? Aku yang sudah kahwin belum ada anak orang sibuk tanya bila nak ada anak?

"Pegang-pegang perut aku sambil cakap belum ada isi ke dalam? Menunjukkan betapa ceteknya didikan kau, kau rasa seronok ke melawak tentang benda tu semua?" ujarnya.

Elizad mengingatkan agar orang ramai tidak lagi bertanya tentang itu kerana ia bukanlah satu gurauan dan  berharap orang ramai lebih mengambil kira perasaan orang lain.

Tambahnya, sebagai seorang manusia biasa, dia sendiri tidak mengetahui rezeki dan jalan hidup yang sudah disusun untuknya.

Malah, dia juga mempunyai harapan untuk dikurniakan cahaya mata seperti mana pasangan suami isteri lain.

"Berhenti bertanya soalan begitu. Kalau tiada soalan nak tanya atau tidak reti bergurau lebih baik diam. Belajarlah menghormati perasaan orang sebab itu aku ni jenis tidak lama beraya dekat rumah orang," katanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"JIKA KOS MENCUKUPI, SAYA AKAN GUNAKAN..." - ELYANA TERUSKAN KEMOTERAPI TANPA UBAT

"Saya tahu niat mereka baik. Mungkin sekadar ingin berkongsi mengenai ahli keluarga atau rakan yang tidak mampu bertahan ketika menjalani rawatan kimoterapi. Tetapi dalam keadaan saya sekarang, tindakan itu mengganggu semangat dan mempengaruhi emosi saya. Ada masanya saya dalam dilema apakah langkah diambil untuk menjalani rawatan kimoterapi betul atau tidak?

"Apakah selepas ini giliran saya pula tewas ketika menjalani kimoterapi? Jadi, kepada orang ramai, nasihat saya, jika ada orang sekeliling sedang sakit, janganlah bawa unsur negatif. Sebaliknya, pupuklah semangat mereka, bukan menjatuhkannya," kata penyanyi, Elyana, 34, yang kini sedang meneruskan sesi kedua rawatan kimoterapi di sebuah pusat perubatan.

Elyana meminta peminat agar tidak berkongsi kisah individu yang tewas akibat kanser di ruang komen pada akaun IG. Semuanya kerana Elyana sedang menjalani rawatan kimoterapi dan menanggung kesakitan daripada proses itu. Faham niat mereka berkongsi pengalaman ahli keluarga atau teman rapat yang menjadi korban penyakit itu, namun, Elyana, menganggap sekarang bukan masa yang sesuai.

Sementara itu, biarpun belum berjaya mengumpul RM50,000 bagi membeli ubat yang dikatakan berupaya menguatkan antibodi, ibu kepada dua cahaya mata, Cinta Sumayyah, 10, dan Cahaya Ramadhani yang berusia dua tahun ini meneruskan sesi kedua rawatan kimoterapi itu.

Klik untuk gambar besar

Elyana mengaku sejak berita dirinya buntu hendak membiayai kos rawatan kimoterapi yang mencecah RM250,000 tersebar, dia menerima banyak mesej langsung (DM) daripada pengikut Instagram (IG) yang mahu menghulurkan bantuan. Bagaimanapun, kata Elyana, setakat ini dia masih belum berkongsi nombor akaun bank kepada pengikut IG, namun, mengakui membaca setiap DM dilayangkan.

"Saya tidak tahu bagaimana hendak membalas kebaikan pengikut. Kebanyakan daripada mereka yang melayangkan DM sama ada ingin menghulurkan sumbangan atau mahu mengambil inisiatif mewujudkan tabung bantuan, tidak dikenali. Saya sangat terharu melihat sambutan rakyat Malaysia yang sangat baik. Saya tidak meminta sumbangan daripada mereka, tetapi peminat yang ikhlas hati menawarkan diri membantu.

"Saya tidak mahu menyusahkan orang lain. Sejujurnya, saya malu untuk meminta-minta. Bagi saya, ini adalah ujian hidup saya, jadi biarlah saya hadapi sendirian. Namun, saya amat berbesar hati dan bertuah dikelilingi orang yang baik-baik," ujar penyanyi lagu 'Tak Tercapai Akalmu'.

Disahkan menghidap penyakit kanser limfoma tahap empat kira-kira 10 tahun lalu, Elyana atau nama sebenar, Erneelya Elyana Emrizal, berkata dia hanya berkongsi nombor akaun bank kepada bekas pengurus syarikat rakaman, Sam Samin.

"Sam menghantar pesanan meminta nombor akaun bank daripada saya untuk dikongsi kepada kenalan. Sam kata mana tahu dalam kalangan teman atau orang terdekat, mungkin ada yang ingin menghulurkan sumbangan. Namun, setakat ini, saya masih belum memeriksa baki akaun bank terbabit. Kebetulan, saya terlupa kata laluan untuk akaun berkenaan. Saya masih belum sempat pergi ke bank menguruskan perkara itu.

"Berapa banyak sumbangan diberi, secara jujur, saya tidak tahu. Namun, saya teruskan rawatan kimoterapi tanpa ubat itu. Jika kos mencukupi, saya akan gunakan untuk sesi rawatan akan datang. Besar atau kecil sumbangan yang diberi, saya ucapkan ribuan terima kasih kepada penyumbang atas niat baik mereka," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KENA HORMAT & BIAR SAYA NYANYI HABIS" - SYAMSUL ICSYV (MY)

Peserta 'I Can See Your Voice (Malaysia)' iaitu Mohd Syamsul Nordin mengakui terkejut dan tidak menyangka penyanyi Haqiem Rusli akan melakukan perbuatan sedemikian kerana ia agak kurang sopan.

Penyanyi lagu 'Selamat Tinggal Sayang' yang menganggap perbuatan dia merampas mikrofon daripada Mohd Syamsul, 19, sebagai gurauan bagi memeriahkan program tersebut sebenarnya mendatangkan kemarahan bukan sahaja netizen malah buat peserta program tersebut.

Menurut Syamsul, tindakan itu sememangnya tidak wajar dan sepatutnya Haqiem membiarkan dia menghabiskan nyanyiannya terlebih dahulu sekalipun suaranya sumbang.

"Pendapat saya, mungkin tindakan Haqiem itu tidak wajar dilakukan apatah lagi dia seorang artis. Kerana setiap tindak tanduk anda diperhatikan.

"Biarpun suara saya sumbang, sepatutnya dia kena hormat dan membiarkan saya menyanyikan lagu sampai habis. Kalau tonton program itu versi Korea, juri-juri mereka tidak akan melakukan seperti itu.

Klik untuk gambar besar

"Tapi saya tak marah dia, cuma rasa terkejut dan tak sangka Haqiem tiba-tiba naik ke pentas dan rampas mikrofon itu," kata Syamsul ketika dihubungi mStar Online.

Dalam kejadian pada Sabtu lalu, Haqiem selaku salah seorang juri pertandingan itu naik ke pentas lalu merampas mikrofon ketika Mohd Syamsul membuat persembahan dengan menyanyikan lagunya 'Tergantung Sepi'.

Dalam pada itu, tambah Syamsul, keluarganya juga tidak berpuas hati dengan insiden berkenaan namun mereka mengambil perkara itu secara positif.

Dia menyertai program tersebut sekadar ingin menghiburkan orang dan tidak kisah apa yang diperkatakan walaupun suaranya tidak seperti diharapkan.

"Keluarga saya ada juga meluahkan rasa tidak berpuas hati dengan tindakan Haqiem itu tapi mereka kata ambil benda itu secara positif.

"Yang negatif itu, kita hiraukan sahaja. Perkara itu pun dah berlalu. Saya sertai program itu pun sebab nak hiburkan orang," ujarnya.

Dalam pada itu, remaja yang berasal dari Tawau, Sabah ini meminta Haqiem lebih berhati-hati selepas ini.

Pertandingan yang disiarkan di NTV7 itu membariskan Mark Adam, Jihan Muse dan Seelan Paul selaku juri tetap manakala juri jemputan minggu lalu ialah Haqiem Rusli, Naz Rahman dan Cakra Khan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KARENAH TRISTAN TAREEF BERSAMA CHEF WAN

GAMBAR SANA SINI...

Aksi cucu Chef wan, Tristan Tareef, iaitu anak sulung kepada Serina Redzuan dan Gavin Edward O’luanaigh atau nama Islamnya Salahudin Ghafar.

Nampaknya Chef wan begitu leka melayan karenah cucu meskipun sibuk dengan pelbagai program masakan termasuk menjadi juri Maharaja Lawak Mega. Bertuahnya Tristan dapat atuk macam Chef wan... moga dah besar esok dia juga boleh berjaya macam atuknya jadi chef selebriti..!

Klik untuk imej besar...


DA'I SYED DIKECAM TAK JAGA IKHTILAT, DUDUK RAPAT-RAPAT DENGAN ANNA JOBLING

Semua sedia mengetahui mengenai kes pendakwah selebriti Da'i Syed dimana pada Jun lalu dia dilepaskan dan dibebaskan atas dua pertuduhan jenayah seksual, selepas dua tahun naik turun mahkamah.

Bagaimanapun, baru-baru ini nama pendakwah itu sekali lagi menjadi bualan apabila videonya bersama pelakon Anna Jobling menimbulkan rasa kurang senang netizen. Menerusi video yang dimuat naik di aplikasi TikTok itu, Da'i Syed dilihat duduk bersebalahan dengan Anna.

Meninjau ke bahagian komen, ramai yang mengatakan Da'i Syed tidak menjaga ikhtilat serta boleh menimbulkan fitnah apabila duduk rapat seperti itu. Tidak kurang juga, ada yang meminta agar membuang sahaja gelaran Da'i itu.

Meskipun dikecam teruk, namun tiada komen balas daripada Da'i Syed atau nama sebenarnya Syed Shah Iqmal Syed Mohammad Shaiful berhubung video berkenaan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMAT PENGAJIAN DI UUM - FATTAH AMIN, AMIR MASDI, TOMOK, PEKIN IBRAHIM ANTARA YANG PEROLEH ANUGERAH DEKAN

Sepanjang melanjutkan pengajian peringkat ijazah sarjana muda Pengurusan Industri Kreatif di Universiti Utara Malaysia (UUM), seramai 28 orang penggiat seni terdiri daripada pelbagai cabang menerima pengiktirafan atas kejayaan mereka dimana memperoleh Anugerah Dekan.

Antara selebriti yang menerima anugerah berkenaan termasuklah Fattah Amin, Amir Masdi, Tomok, Pekin Ibrahim, Aril Pilus dan Haziq AF. Selain selbriti, beberapa pengurus artis dan wartawan hiburan turut menerima anugerah sama.

Pada acara itu, Dekan Fakulti Pengurusan Industri Kreatif dan Seni Persembahan UUM, Dr Ahmad Hisham Zainal Abidin turut hadir menyampaikan anugerah kepada semua penerima.

Berhubung penganugerahan itu, Fattah yang menyambung pengajian di peringkat ijazah sarjana muda dalam bidang industri kreatif di UUM sekitar penghujung 2015 itu meluahkan rasa syukur apabila berjaya menamatkan pengajian dalam Industri Kreatif & Seni Persembahan dalam Ijazah Sarjana Muda dengan Kepujian.

Klik untuk gambar besar

Berkongsi perjalanan menyambung pengajian menerusi program jarak jauh, Fattah mengakui dia ada melalui fasa mencabar sekitar tahun 2017 dimana ketika itu popularitinya sedang memuncak.

Kata Fattah, meskipun berdepan dengan pelbagai cabaran sepanjang tempoh kuliah, namun kejayaan ini membakar semangatnya untuk melanjutkan pengajian ke peringkat sarjana.

"Alhamdulillah, saya bersyukur berjaya menamatkan pengajian dan menerima Anugerah Dekan untuk semester akhir... sebenarnya tak sangka saya dapat 4 flat untuk semester ini.

"Sejujurnya ada juga saya struggle... lagi-lagi masa tahun 2017, ketika itu saya memang sibuk dengan shooting drama, filem dan pada masa sama waktu tu juga saya menang Anugerah Bintang Popular Berita Harian.

"Saya ada niat untuk sambung ke peringkat seterusnya tapi belum ada perancangan dalam masa terdekat," tutur pelakon 'Mat Kilau: Kebangkitan Pahlawan' itu.

Sementara itu, Amir atau nama penuhnya Amir Syazwan Masdi, 26, turut berkongsi pengalaman sepanjang melanjutkan pengajian, selain berkata ijazah tersebut adalah berkat kejayaan mengharungi pelbagai cabaran sebagai seorang pelajar dan penyanyi.

"Paling penting ibu bapa saya paling bangga dengan pencapaian akademik ini. Saya juga sangat bersyukur kerana berjaya mengharungi semua cabaran sepanjang pengajian.

"Mungkin dengan ilmu ini saya boleh manfaatkan untuk bantu industri jika tidak lagi aktif menyanyi pada masa depan," kata Amir ketika ditemui pada majlis penyampaian anugerah tersebut yang berlangsung di Damansara pada Khamis.

Tidak ketinggalan, Pekin atau nama sebenarnya Mohd Izhan Ibrahim, 41, berkata, hasrat melanjutkan pengajian adalah disebabkan melihat adik-beradiknya yang lain sudah memiliki segulung ijazah.

Sebagai anak bongsu dalam keluarga, Pekin terdorong untuk mengikut jejak langkah keluarga yang lain dan bersyukur impian itu akhirnya terlaksana.

"Saya ini anak bongsu, apabila adik-beradik lain ada ijazah, mestilah saya pun terdorong nak ikut jejak mereka. Bukan mudah nak mengharungi segala cabaaran. Terpaksa bahagi masa untuk kelas, perniagaan dan juga lakonan," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LISA SURIHANI... DULU-DULU

Jom kita lihat wajah Lisa Surihani ketika beliau masih belum popular. Apakah sama cantik seperti sekarang? Atau sekadar biasa-biasa sahaja!Klik untuk gambar besar..!(\__/)(='.'=)(")_(")www.myartis.com 2010


GAMBAR SANA SINI - JOHAN ASARI & NABILA HUDA

Mereka berdua dikhabarkan berlakon sebagai suami isteri dalam sebuah drama yang bakal menemui penonton tidak lama lagi. Johan Asari dan Nabila Huda nampaknya 'sepadan' bila melakonkan watak tersebut iaitu daripada bangku sekolah hinggalah ke alam perkahwinan.

Meskipun di alam realiti, Johan mungkin terlepas peluang untuk 'meminang' Fasha Sandha yang kononnya bakal berkahwin pada 2012 dan Nabila Huda masih terasa bahang 'gambar hot' yang tersebar... namun semuanya bakal berlalu bagai angin yang menghembus.

Dan sekadar untuk cuci mata... jom kita tengok aksi mereka..!

Klik untuk imej besar...


BEHIND THE SCENE: AKU TAK MAHU - ABBY ABADI

Abby Abadi yang bakal muncul dengan single terbarunya berjudul 'Aku Tak Mahu' menafikan lagu tersebut ada kena mengena dengan Zul Ariffin. Kata Abby, mungkin liriknya itu secara kebetulan sahaja kerana ia adalah ciptaan Edry Abd Halim.

"Tidak benar lagu berkenaan mengenai hubungan saya dengan Zul dan ia hanyalah kebetulan. Tambahan pula liriknya bukan dicipta oleh saya tetapi Edry.

LAGI 13 GAMBAR BEHIND THE SCENE ABBY ABADI...

"Sebelum merakamkan lagu tersebut, saya telah diberikan lima buah lagu dengan lirik bertemakan serupa tetapi memilih Aku Tak Mahu kerana sukakan melodinya yang berbeza daripada lagu yang sedia ada," ujar Abby dipetik sebagai berkata.

Apa-apapun... jom kita tengok gambar-gambar belakang tabir pembikinan video klip lagu 'Aku tak Mahu' dendangan Abby ini. Mungkin apabila lagu ini sudah disiarkan kelak, ia akan 'meletop' dan jadi makin hangat sebagaimana kisah cinta Abby dan Zul yang putus di tengah jalan.

Klik untuk imej besar...


"SAYA SUDAH 73 TAHUN, TAKKAN LAH TIDAK SEDAR DIRI" - AR BADUL NAFI DAKWAAN NIKAH PELAKON ANNIE ARIFIN

"Dari mana khabar angin itu datang? Sebelum ini, ada juga dakwaan yang mengatakan Annie adalah anak saya Mungkin, Annie juga boleh cari lelaki yang lebih baik daripada saya. Dunia sekarang memang macam ini (wujud fitnah).

"Bila ada peluang untuk menjelaskan kepada pihak media, saya akan menjawab khabar angin seperti itu. Kalau tiada peluang, cerita seperti itu akan berlarutan seperti itu," ujar pelakon, pengarah dan pelawak veteran, AR Badul yang tampil menafikan khabar angin dirinya sudah bernikah dengan pelakon utama filem arahannya 'Vik2toria Secret' iaitu Annie Arifin, 35, seperti yang heboh diperkatakan di media sosial ketika ini.

Ditanya pula mengenai dirinya yang sering dikaitkan dengan wanita muda, Badul atau nama sebenarnya, Armaya Aman Ramlie, 73, yang pernah enam kali berkahwin itu berkata, pada usia emasnya sekarang dia sedar dengan keadaan dirinya sendiri.

"Zaman muda dulu, saya kacak dan orang memang sering kaitkan dengan ramai wanita. Kalau sekarang pun masih ada, saya anggap, alah bisa tegal biasa. Kini, saya sudah 73 tahun takkan lah tidak sedar diri lagi. Bukan kata saya baik," katanya yang turut memberitahu, ada pula dakwaan yang mengatakan dirinya menggunakan ilmu untuk memikat wanita di luar sana.

"Ada pula yang kata saya gunakan ilmu? Rahsianya ialah kita baik hati dengan orang. Nak cuba berkawan dengan mana-mana wanita boleh, kalau dia tidak layan, janganlah susahkan diri," tutur Badul yang tidak kesal bila namanya sering dikaitkan dengan khabar angin atau gosip yang tidak berasas.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SOFI JIKAN DIMINTA BELA DIRI, ISU DADAH MASIH BERLARUTAN

Ekoran pertuduhan terlibat dengan penggunaan ganja tahun lalu, pelakon Soffi Jikan diperintahkan untuk membela diri oleh Mahkamah Majistret Petaling Jaya.

Menurut laporan Kosmo, keputusan itu dibuat oleh Majistret Mohamad Ikhwan Mohd. Nasir selepas pihak pendakwaan berjaya membangkitkan kes prima facie di akhir pendakwaan. Bagi tarikh prosiding pembelaan, mahkamah telah menetapkan ia akan berlangsung pada 28 Jun ini.

Terdahulu, Soffi mengaku tidak bersalah memasukkan dadah jenis THC (11-nor delta-9 tetra hydrocannabinol-9) ke dalam tubuhnya. Soffi didakwa melakukan kesalahan terbabit di Pejabat Narkotik Ibu Pejabat Polis Petaling Jaya pada 6 Februari tahun lalu.

Pertuduhan itu dikemukakan mengikut Seksyen 15(1)(a) Akta Dadah Berbahaya 1957 dan sekiranya tersabit kesalahan, Pelakon KL Gagster ini boleh dikenakan denda sehingga RM5,000 atau penjara dua tahun atau kedua-duanya sekali, selain itu, dia turut diwajibkan untuk diawasi pihak polis selama dua tahun.

www.myartis.com / Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NI KATA SUARA MACAM BODOH, TAPI MACAM MANA?" - NABILA RAZALI

"Kadang-kadang saya sedih juga tengok netizen yang komen dengan perkataan-perkataan kesat dan kasar ini. Bila buka IG mereka, muka baik dan ada keluarga. Tapi menggunakan bahasa kesat untuk kecam orang.

"Saya tak kisah dengan kritikan dan boleh terima komen negatif. Kalau tak boleh terima lebih baik saya tak jadi penyanyi. Ni kata suara macam bodoh. Tapi suara bodoh tu macam mana?

"Kalau kata suara saya sengau boleh la saya perbetulkan jadi lebih baik," kata penyanyi Nabila Razali yang meluahkan rasa terkilan dengan sikap segelintir netizen yang mengutuk vokal nyanyiannya dengan menggunakan bahasa kesat.

Klik untuk gambar besar

Menurut Nabila yang baru saja muncul dengan single lagu terbaru berjudul 'Vroom Vroom', dia menerima apa saja kritikan dan komen negatif yang dilihat boleh membantu untuk memperbaiki mutu nyanyiannya namun bukan dengan cara melemparkan perkataan kesat.

Tidak hanya berdiam diri, Nabila turut memberikan pendapat terhadap kritikan melampau yang menggunakan kata-kata kesat. Menurutnya, rata-rata netizen yang melemparkan kata kesat adalah mereka yang sering berkongsikan status tentang keagamaan.

Biarpun dikecam teruk, namun Nabila mengucapkan terima kasih kepada mereka yang menyokongnya sehingga lagunya itu kini trending nombor tiga di YouTube selepas seminggu dilancarkan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MINTA FITRI 'MOVE ON', JANGAN NYANYI LAGU MEREKA - UNIC KENA HENTAM

"Di Malaysia ni ada dua ke UNIC? Saat kumpulan kami masih ada dan aktif membuat persediaan konsert, ada pula UNIC kedua yang buat konsert dan nyanyi lagu yang sama.

"Come on Fitri, move on please, bina karakter dan identiti sendiri, yakin dengan kemampuan diri untuk pergi lebih jauh tanpa dibayangi UNIC," tulis penyanyi kumpulan UNIC, Bazli yang meluahkan perkara itu menerusi entri terbaru di akaun Instagram miliknya buat tatapan umum.

Menurut Bazli, UNIC masih aktif menyanyi dan bakal muncul dengan sebuah konsert tidak lama lagi, namun lagu-lagu mereka turut dinyanyikan Fitri Haris yang merupakan bekas kumpulan UNIC itu dalam persembahan solonya.

Tindakan Fitri yang masih menyanyikan lagu kumpulan itu walaupun telah bergerak secara solo, telah membuat kumpulan nasyid tersebut kesal.

Klik untuk gambar besar

Dalam pada itu, Bazli turut menyatakan bahawa mereka telah berbincang mengenai perkara itu bersama Fitri dua bulan yang lalu dan semuanya telah diselesaikan dengan baik.

Bazli juga menjelaskan kenyataan itu bukan bertujuan untuk mencetuskan pergaduhan, sebaliknya untuk sama-sama berkerja dengan lebih baik dan professional.

Baru-baru ini, Fitri telah berkongsi sebuah entri mengenai konsertnya yang bakal diadakan pada 9 Disember yang turut menyenaraikan lagu-lagu UNIC dalam senarai lagu yang akan dinyanyikan.

Bagaimanapun, ramai netizen kurang setuju dengan tindakan UNIC terhadap Fitri sehingga ada yang hilang minat dan hormat kepada UNIC. Menurut mereka, Fitri hanya ingin mengimbau kembali kenangan dia bersama UNIC.

www.myartis.com / Sumber & foto: Astro Gempak & Instagram Bazli UNIC

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF SYUKRI: "MULA-MULA DATANG... DIA MAHU BEKERJA DENGAN GAJI RM500 SAHAJA"

Sebelum ini kisah seorang pemuda kelainan upaya (OKU) bernama Syukri yang bersusah payah datang dari Johor demi bertemu idolanya, Datuk Seri Aliff Syukri di kediaman mewahnya baru-baru ini itu telah membuatkan netizen kagum akan pemuda berkenaan.

Berkongsi lebih lanjut situasi sebenar dan perihal yang terjadi antara keluarganya dan pemuda bernama Syukri itu, jelas Aliff Syukri mereka kini mengambilnya bekerja bersama mereka.

"Kami panggil dia Boy. Ketika mula-mula datang ke rumah kami, dia kata mahu bekerja dengan gaji RM500 sahaja. Saya sebenarnya tidak pernah mengambil pekerja OKU kerana risau persepsi golongan ini pemalas, tetapi berbeza bagi Syukri. Dia sangat rajin bekerja!

"Malah, adakalanya dia menemani saya mendaki bukit, menjaga stor, memandu, pandai menjaga Yusoff dan macam-macam lagi," katanya ketika ditemui pada majlis pelancaran produk kosmetik Aliff Syukri Legacy Cosmetics di Damansara baru-baru ini.

Jelasnya lagi, biarpun ramai yang memintanya menjadikan Syukri sebagai anak angkatnya, penyanyi lagu 'Bobo Di Mana' itu menolaknya dengan cara baik. Malah, menariknya dedah Aliff Syukri, Syukri, 22, memiliki pasangan kembar perempuan yang memiliki sifat sempurna dan boleh bertutur secara normal. Difahamkan ibu kepada Syukri bekerja sebagai seorang penoreh getah.

Sementara itu, dedah isteri Aliff, Datin Seri Shahida, abang kepada Syukri pernah menghubunginya untuk berterima kasih atas budi baik mereka menjaga adiknya: "Kata abangnya terima kasih kerana menyantuni adik saya," ujarnya.

ATAU KLIK DISINI UNTUK TONTON VIDEO

www.myartis.com / Sumber. foto & video: Astro Gempak & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU TURBAN - SYIFA MELVIN MINTA MAAF, AKUI IMAN MASIH TURUN NAIK

Jika sebelum ini dikecam memakai turban sehingga menampakkan bahagian hadapan rambut, kini pelakon Syifa Melvin mengakui kesilapannya kerana terlalu mengikut nafsu dalam bergaya. Syifa atau nama penuhnya Nur Syifa Athirah Amirol Melvin, 25, berkata dia menerima teguran dan kritikan netizen yang kurang senang dengan cara fesyen tersebut.

"Saya mengaku salah dan minta maaf kerana berpakaian mengikut nafsu sebab nak bergaya. Tapi tidak la sampai menunjukkan separuh rambut, saya faham ia tetap salah malah saya tidak menyalahkan netizen yng kritik. Apa yang kita buat, kenalah telah sendiri telah sendiri sebab kita yang pilih untuk lakukan perkara itu," katanya.

Pelakon drama mini 'Sis Cuba' ini menggayakan penampilan tersebut ketika majlis rumah terbuka dan pelancaran produk kecantikan yang diasaskan empat beradik Melvin pada Ahad lalu. Malah, ada segelintir netizen membuat dakwaan bahawa pelakon itu bakal membuka tudung tidak lama lagi.

Klik untuk gambar besar

Dalam pada itu, adik kepada pelakon Syatilla Melvin ini turut berkata, dirinya masih dalam proses belajar dan akui imannya masih tidak teguh. Bagaimanapun, Syifa meluahkan rasa kecewa terhadap segelintir netizen yang mendoakan dia tidak lagi berhijab disebabkan penampilan tersebut.

"Saya pun baru lima tahun berhijab dan mengakui iman masih turun naik. Tapi tidak la sampai saya ingin buka tudung. Ada saya baca komen netizen yang mendoakan saya tidak lagi berhijab dan anggap ia komen yang terlalu negatif. Bagi saya, orang tu buat salah atau melakukan tindakan tidak betul, usahlah kita mendoakan yang lagi buruk dan terus mencaci," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERETA HONDA CIVIC HILANG - SHEEDA JADI BUNTU

"Selain saya, ada orang lain yang turut mempunyai kunci pendua kereta itu. Pada mulanya, saya cuba bersikap positif dan menaruh harapan kereta itu akan dipulangkan.

"Tetapi sehingga hari ini, penantian itu hampa dan saya ambil keputusan untuk membuat laporan polis," kata penyanyi dangdut era 1990-an, Sheeda yang mengakui buntu apabila kereta Honda Civic kesayangannya hilang sejak malam Rabu lalu.

Sheeda atau nama sebenarnya Rashidah Hamid, berkata dia hanya menyedari kenderaan yang diletakkan di parkir kondominium penginapannya di Setapak, hilang pada pagi Khamis namun masih positif dan menganggap ia mungkin dipinjam ahli keluarganya.

Klik untuk gambar besar

Penyanyi yang popular dengan lagu 'Angkat Kaki' itu berkata, kereta terbabit mempunyai nilai sentimental buat dirinya dan keluarga kerana ia menjadi kenderaan utama mereka dalam menjalankan urusan harian.

"Saya seperti hilang arah kerana ia satu-satunya kenderaan yang digunakan untuk urusan harian termasuk menjayakan undangan persembahan.

"Saya jadi buntu apabila pelbagai maklumat diterima, malah ada yang mendakwa ternampak kelibat kereta itu.

"Saya hanya berharap kereta itu akan ditemui secepat mungkin kerana ia menyimpan banyak kenangan kepada kami sekeluarga,"tuturnya.

Sheeda bagaimanapun, tidak menolak kemungkinan kehilangan kereta itu mempunyai kaitan dengan motif peribadi tetapi enggan mengulas lanjut.

"Saya ingin terlebih dulu mendapatkan pandangan pihak berkuasa dan menyerahkan sepenuh kepercayaan kepada mereka untuk menyelesaikannya.

"Saya akui runsing kerana kereta itu diletakkan di kawasan rumah, tetapi tidak dapat dijejaki apabila pengurusan memaklumkan, kamera litar yang dipasang di ruang parkir tidak berfungsi sejak seminggu lalu," ujarnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


USTAZ EBIT LEW SEBAK LIHAT RIDER, TAMPIL BERI SUMBANGAN

"Terharu sebak melihat anak muda semuanya. Rajin kuat bekerja. Bantu mak ayah dan sebahagian yang lain telah berkahwin mencari rezeki halal buat keluarga. Mereka ini tak berhenti dari awal PKP sehingga kini. Setiap hari berkorban membawa makanan dan barang dapur sampai depan rumah kita. Tanpa kita susah payah ke sana sini di waktu ini. Allah sahaja dan pasti akan membalas jasa korban mereka selama ini.

"Terima kasih yer adik abang kakak semua. Masa beri sokongan,doa dan sedikit hadiah. Mereka semua kata banyak ni ustaz. Baik jer semua. Masa cerita iman, kasih sayang dan ibubapa mereka menangis. Saya doaakan mereka semua ini menjadi anak soleh. Terima kasih ye adik-adik semua. InsyaAllah Allah jaga dan pelihara adik semua.

"Bahagia dapat jumpa adik ni semua. Syukur sangat pada Allah yang sayang kita," tulis pendakwah bebas, Ustaz Ebit Lew yang meluahkan rasa sebak apabila melihat golongan anak-anak muda yang bekerja sebagai penghantar makanan atau rider sebagai sumber rezeki.

Klik untuk gambar besar

Ebit Lew berkongsi momen pertemuan bersama kumpulan rider tersebut menerusi laman sosial Instagram miliknya. Sehingga kini, perkongsian tersebut telah menerima lebih 870,000 tontonan daripada pengikutnya.

Menurut Ebit Lew, golongan rider yang tidak henti-henti mencari reeki buat keluarga dan ibu baoa sejak daripada Perintah Kawalan Pergerakan (PKP) yang pertama pada Mac tahun lalu selayaknya diberi penghargaan di atas pengorbanan mereka. Tidak hanya itu, Ebit turut berkesempatan untuk meluangkan masa bersama hampir 30 rider untuk menghulurkan sumbangan berbentuk wang serta memberikan kata-kata semangat.

Sementara itu di ruangan komen, rata-rata wargamaya terharu melihat usaha Ebit Lew yang tidak sesekali melupakan kumpulan rider yang turut tergolong dalam barisan petugas hadapan. Malah, ramai yang turut mendoakan agar perjalanan penghantar makanan dan barangan ini setiap hari sentiasa dilindungi oleh Allah SWT.

"Ya Allah seronoknya bila tengok Ustaz Ebit dengan mudah berkongsi rezeki dengan semua orang macam ni. Sangat memberi inspirasi" - "Allah sayang semoga dipermudahkan segala urusan UEL dan semua" - "Moga satu hari nanti saya sekeluarga mampu hulurkan sesuatu tanpa memikirkan berapa keluar, macam UEL buat. Inspirasi".

"Terlalu sedih. Kalaulah mereka ni adik-adik kita, semoga dalam pelihara Allah selama menjalankan tugas" - "Mereka frontliner yang banyak berjasa tanpa kita sedari. Moga semuanya dikurniakan rezeki melimpah ruah daripada Allah SWT," antara komen-komen wargamaya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROZITA & ZAIN SAIDIN 'DATING' DI GENTING HIGHLANDS

Jika sebelum ini pelakon 'janda bergetah' Rozita Che Wan yang dikaitkan mempunyai hubungan istimewa dengan Zain Saidin hanya berlegar melalui gosip, kini tiba-tiba semuanya berubah. Ia berikutan ada saksi mata yang melihat Rozita 'dating' bersama Zain di pusat peranginan Genting Highlands, Pahang bersama anak-anaknya.

Dengan perkembangan tersebut, maka segala khabar angin yang mendakwa Rozita mempunyai hubungan cinta dengan Zain kemungkinan ada benarnya. Malah gosip 'berdating' di puncak Genting ini diakui sendiri oleh Rozita yang memberi alasan dia membawa dua orang anaknya iaitu Ammar Effendy, 15, dan Aniq Ezzra, 12,  bercuti sementara penggal cuti sekolah masih ada.

Rozita dan Zain, nafi bercinta...

"Memang saya pergi ke Genting Highlands bersama Zain tetapi jangan salah anggap pula sebab anak-anak saya pun ikut sama. Kebetulan pula sekarang ini tengah cuti sekolah," katanya dipetik sebagai berkata.

Bagaimanapun, Rozita tetap mendakwa tidak mempunyai apa-apa hubungan cinta dengan Zain sebagaimana yang digembar-gemburkan. Alasannya membawa jejaka itu ke Genting ialah kerana anak-anaknya begitu rapat dengan Zain hinggakan mereka (anak-anak) pernah bermain futsal bersama.

Terdahulu Zain ketika dihubungi turut enggan memberi sebarang komen berhubung gosip 'berdating' itu dan mengambil pendirian untuk merahsiakannya. Kata Zain, dia 'no komen' dan hanya akan mengikut apa yang Rozita katakan pada media tentang percutian tersebut.

Kesimpulan daripada gosip ini, kemungkinan Zain dan Rozita sedang memupuk ikatan cukup istimewa lantaran penerimaan baik anak-anak Rozita sendiri. Kalau alasan bercuti ditemani rakan seperjuangan, bukankah ramai lagi rakan seperjuangan termasuk rakan wanita yang boleh menemani Rozita... kenapa harus Zain?

Sementara bagi Zain pula, bukankah aktiviti lakonannya tidak kurang sibuk dan mengapa dia sanggup menemani Rozita ke Genting dan anak-anaknya bermain futsal? Jadi benarlah Bak kata orang, kalau mahukan ibunya, kita kenalah ambil hati anak-anaknya juga... tak gitu?


ISTERI DA'I HIJRAH: "TIADA SEBAB ATAU KEPENTINGAN UNTUK MEMFITNAH..."

Tampil memberi penjelasan kepada umum mengenai suaminya yang berlaku curang, isteri pendakwah Da'i Hijrah, Zaidah Ismail atau nama panggilannya Aida menjelaskan rahsia yang disimpan selama empat tahun didedahkan bukan bertujuan untuk memfitnah atau mengaibkan suaminya.

"Assalamualaikum warahmatullahi wabarakatuh. Bismillahirrahmanirrahim. Pada hari ini 20 Disember 2019 bersamaan 23 Rabiul Akhir 1441H, pada hari Jumaat yang berkat ini, saya Zaidah binti Ismail, dengan nama Allah yang Maha Pemurah lagi Maha Penyayang, A'uzubillahi minas syaitonirojim. Bismillahirrahmanirrahim. Wallahi, wabillahi, watallahi.

"Tiada sebab atau kepentingan untuk Aida memfitnah atau mengaibkan dia Muhammad ‘ Asri Hijrah Bin Damni dengan sengaja bagi menjatuhkan atau memburuk burukan dia, setelah berbagai usaha dan peluang yg diberi selama hampir 4 tahun ni, dengan berbagai ujian yang Aida dan dia tempuhi namun tiada apa yang dapat Aida rumuskan hanya la kejadian sama berulang kembali.

"Jika ada yang bertanya apa tujuan Aida sampai ke media massa secara jujurnya sebelum tindakan ke media massa Aida sudah turun naik mahkamah, pejabat agama namun berakhir dengan usaha pendamaian dan Aida sudah memberi pilihan sama ada lepaskan Aida secara baik dan Aida simpan segala bukti atau Aida akan keluarkan semua bukti (pilihan terakhir) penat nak gaduh dengan orang macamni turun naik mahkamah tiada penghujungnya atas beberapa sebab (biarlah menjadi rahsia) untuk apa kita teruskan kalau dia masih macamni, tapi apa yang pernah terjadi pada kami sebelum ni, kami pernah berpisah.

Klik untuk gambar besar

"Berhenti keluarkan kenyataan Aida sengaja mengaibkan suami, 4 tahun Aida simpan baik baik segala bukti, cerita yang baik baik, tapi Aida sedar dia tak menghargai apa yang Aida cuba pertahankan, dan sangat rasa kecewa bila 5 hari kepulangan dia daripada umrah Aida dikejutkan dengan mesej seorang perempuan mengenai dia sedangkan Aida taat dan setia dengan dia selama Aida ditinggalkan sepanjang dia menjadi mutawif Umrah.

"Dan alasan yang dia beri dekat Aida sangat tidak munasabah dan menguji tahap kesabaran dan kesetiaan Aida selama Ini yang berkali-kali dia ingkari. Sebelum nak menuduh Aida apa-apa sila muhasabah diri, tak kena kat diri anda. Jangan nanti Allah datangkan musibah yang sama kena batang hidung sendiri time tu jangan melatah, setiap orang ada pertimbangannya, bukan tiba-tiba nak gila popular dengan viral.

"Semoga Allah melindungi ahli keluarga kamu semua, melindungi saudara dan anak perempuan kamu daripada fitnah akhir zaman, ingat mereka yang ada nama, kedudukan bukan mudah untuk kita lawan, siapa sahaja yang percaya dengan kita insan yang hina ini kerana mereka disanjung tinggi," tulisnya.

Pendedahan itu dibuat menerusi akaun Facebook miliknya Jumaat lalu. Dalam pada itu, Aida akui platform media massa bukan yang terbaik untuk menyesaikan kemelut rumah tangga namun ia adalah pilihan terakhir buat dirinya: "Secara jujurnya media massa ni bukan la platform yang terbaik namun pilihan terakhir buat Aida.

"Moga apa yang terjadi pada Aida tidak terjadi pada yang lain juga, kita tak mampu mengubah diri seseorang tapi kita mampu mengubah nasib seseorang daripada pengalaman kita supaya tidak menjadi mangsa," tulisnya lagi.

Menerusi kenyataan tersebut, Aida juga memohon kemaafan daripada suaminya atas segala pembongkaran yang telah dilakukan. Aida turut berharap akan ada sinar keinsafan dalam diri suaminya untuk berubah menjadi lebih baik.

"Kepada suami Aida, Aida mohon kemaafan sebab dah mengaibkan abang, Aida tahu apa effect yang sedang Aida buat sekarang ni, namun Aida doakan abang bertaubat la bersungguh sungguh, hentikan semua ni, you're addicted, do something for your future.

"Abang tahu nak buat apa, Aida dah pernah jelaskan. Semua ni takkan terjadi if you stop semua ni daripada awal lagi. Abang seorang suami yang baik, bertanggungjawab, tak tinggal solat, puasa. Abang tak pernah kasar dengan Aida, sentiasa buat Aida gelak dan tersenyum gembira tapi dalam masa yang sama abang sentiasa main emosi dan perasaan Aida.

"Tiada siapa nak kan pengakhiran yang begini, semua wanita inginkan kebahagiaan dalam rumah tangga mereka, ingin kan pasangan yang bertanggungjawab dan setia sudah cukup buat mereka rasa bahagia, harta dunia kita boleh usaha insyaAllah.

"Dan jika Aida berdusta dengan apa yang Aida niatkan maka laknat Allah swt atas diri saya dan jika saya benar, maka mereka yang memfitnah saya dan tidak bertaubat akan dilaknat oleh Allah SWT di dunia dan akhirat," tulis Aida.

Terdahulu, sebuah portal menyiarkan artikel mengenai kontroversi rumah tangga seorang lagi penceramah bebas kelahiran program realiti yang beberapa kali 'terkantoi' kerana curang dengan isterinya.

www.myartis.com / Sumber: Astro Gempak & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELIZAD DAN SUAMI SELAMAT PULANG DARI TUNAI UMRAH

Menerusi laman Instagram Elizad Shafiruddin, dia dilihat baru sahaja pulang dari mengerjakan umrah bersama suaminya, Shamsul Baharin Rahman, 43 yang dikahwininya awal tahun lalu.

Pandai Elizad pergi secara senyap-senyap tanpa pengetahuan ramai. Tahu-tahu sudah pulang.

Sebelum ini, Elizad pernah menyatakan niatnya yang dia ingin berbulan madu di Mekah dengan melakukan ibadat umrah. Nampak gayanya permintaan Elizad telah pun tertunai.

"When we first got married, he asked me where do I wanna go? I said Umrah. Our schedule are very tight but Alhamdulilah towards end of this year, he full filled his promise. Present in advance for our 1st Anniversary wedding. Thank You Mr Husband! Ok, now cubaan rest. Home sweet home," ujar Elizad di laman IGnya.

Walaupun sudah lama tidak mendengar berita, Elizad tidak memperlahankan karier seninya malah dia sibuk berlakon sebenarnya. Selain dari itu dia turut aktif dengan aktiviti permotoran. Aktiviti tersebut juga turut dikongsikan bersama suami tersayang.

Selamat pulang kami ucapkan buat Elizad dan suami. Semoga permintaan anda di tanah suci Mekah akan ditunaikan oleh Yang Maha Esa, Insha Allah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MAK AZRA PENGSAN, DIGUGURKAN DARI PERSEMBAHAN TEATER - AZRI ISKANDAR MAHU SAMAN WANITA 'F' & PORTAL BERITA

Susulan pendedahan seorang wanita yang mahu dikenali sebagai 'F' yang mendakwa dijanji bernikah dan sudah berjumpa keluarga pelakon itu di kampung, pelakon Azri Iskandar, 54, memberitahu tuduhan tersebut telah menjejaskan namanya dan disebabkan itu juga, ibu kepada kekasihnya, Dr Azra Diera, 43, pengsan dan dimasukkan ke hospital sejak kelmarin.

Lebih malang nama Azri turut digugurkan dari persembahan Teater Tan Sri Elyas kerana didakwa membawa impak buruk pada imej Tan Sri Elyas dan juga imej Dewan Bandaraya Kuala Lumpur (DBKL) selaku penganjur.

"Mak Azra pengsan selepas tengok video temubual wanita itu. Sampai sekarang masih ditahan di hospital. Sedangkan mak dan ayah Azra menunggu masa saja saya bawa keluarga berjumpa mereka di Perlis. Mak dan ayah Azra pula sudah berumur 70 tahun lebih.

"Saya juga digugurkan dari pementasan teater Tan Sri Elyas oleh DBKL kerana mereka pun ingat berita fitnah tu betul. Mereka tak tanya saya langsung tapi terus buang.

"Saya akan saman wanita (bernama F) dan portal itu. Saya tidak pernah ajak dia (wanita F) kahwin. Saya akan saman dia. Saya hanya ajak Azra Diera seorang saja kahwin lepas saya bercerai bukannya perempuan itu.

"Saya minta tolong dia hantar balik kampung sebab cukai jalan kereta dan lesen memandu saya sudah tamat tempoh selain minta hantar pergi kubur mak saya saja. Bukan kenalkan sebagai calon isteri seperti didakwa. Saya ada saksi tiga orang makcik saya. Mereka tahu saya ada cakap fasal kahwin atau tak.

"Waktu itu saya tidak ada calon isteri yang tepat lagi. Maka pada 29 Mei Allah temukan saya dengan Azra Diera. Saya balik kampung antara 25 atau 26 Mei. Saya belum kenal Azra lagi masa tu.

Klik untuk gambar besar

"Jad, celah mana perempuan tu kekasih saya? Saya cintakan dan hanya ada Azra seorang. Cinta terakhir saya sampai mati," jelasnya yang dipetik sebagai berkata kepada Harian Metro.

Menurut Azri, wanita 'F' itu ada datang ke rumahnya selepas berita mengenai dirinya bakal berkahwin dengan Dr Azra Diera, 43, disiarkan pada 8 Jun lalu.

"Saya tidak ada mesej perempuan itu. Cuma, pada hari berita mengatakan saya nak berkahwin dengan Azra Diera, dia ada datang ke rumah saya dan bertanya mengenai kesahihahan cerita itu. Saya cakap betul sebab Azra Diera kekasih saya.

"Kebetulan pada masa itu saya nak keluar sebab ada mesyuarat untuk pementasan teater. Tapi dia masih ada depan rumah. Selepas saya cakap nak panggil polis baru dia pergi," katanya.

Ditanya sejauh mana penerimaan bakal isterinya selepas pendedahan wanita 'F' itu, Azri berkata Azra Diera  yang juga penulis skrip, tetap mencintai dirinya.

"Azra setia dengan saya. Dia tak ambil 'port' pun. Sejarah kami bermula 29 Mei hingga sekarang. Apa yang berlaku sebelum itu kami tak kisah kerana ia cerita lepas," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TIADA FAEDAH SAYA MENIPU SESIAPA" - WANI COMEL MAHU BUAT LAPORAN POLIS, TAK TAHAN CACIAN

"Mereka yang membantu Wani telah mengumpulkan semua bukti-bukti serta komen anda yang menghina, mengecam dan menghasut masyarakat untuk provokasi, menimbulkan perbalahan di media sosial di Instagram dan DM Wani.

"Tiada faedah untuk Wani menipu sesiapa dan tiada untungnya Wani buat tindakan macam tu. Hati-hati menulis takut termakan diri," demikian kata Wani Comel.

Wani memberitahu yang dia tidak akan teragak-agak untuk mengambil tindakan dengan membuat laporan polis dan Suruhanjaya Komunikasi dan Multimedia Malaysia (SKMM) terhadap netizen yang melemparkan kara-kata fitnah terhadap dirinya di media sosial.

Menurut Wani atau nama sebenarnya, Nurul Airawani Nazira Ibrahim, 23, dia terpaksa bertindak sedemikian kerana terlalu banyak tohmahan yang dilemparkan terhadapnya selepas membuat pendedahan dakwaan diperdaya usahawan kosmetik terkenal minggu lalu.

"Terlalu banyak pihak yang tak henti-henti mengacau hidup Wani dengan pelbagai kata-kata kesat dan tak kurang juga ada yang mendoakan Wani mati.

"Wani ingin menasihatkan agar mana-mana individu yang tag saya dengan cubaan gangguan, fitnah, cacian, makian dan hinaan dan apa-apa perkara negatif lain termasuk 'body shaming', saya sendiri akan membuat laporan polis dan laporkan kepada pihak SKMM kerana saya berhak berbuat demikian," ujarnya.

Wani juga meminta netizen berfikir dahulu sebelum menulis komen berkaitan dirinya jika tidak mahu sebarang tindakan diambil terhadap mereka. Jelasnya lagi, dia dalam usaha mengumpul kata-kata hinaan itu sebagai bukti untuk dilaporkan kepada pihak berkuasa.

Baru-baru ini, Wani yang mengalami masalah berat badan hampir 300 kilogram itu menuntut pampasan sebagai ganti rugi kerana mendakwa tidak mendapat sebarang faedah seperti dijanjikan sebagai duta produk pelansingan badan.

Wani mendakwa usahawan berkenaan gagal melaksanakan janji untuk memberikannya rumah, kereta dan belanja harian selepas menandatangani kontrak sebagai duta produk keluaran usahawan itu.

www.myartis.com / Sumber & foto: mStar & Instagram Wani Comel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELISYA DEDAH FASHA SUDAH ADA NAMA , MULA PANGGIL 'BABY A'

Pelakon Fasha Sandha yang bakal menimang bayi perempuan tidak lama lagi itu sudah mempunyai pilihan nama buat anak sulungnya hasil perkahwinan dengan pelakon Aidil Aziz. Bahkan, pilihan namanya itu juga sudah dikongsikan kepada adiknya, pelakon Elisya Sandha.

Menurut Elisya, kakaknya itu memilih untuk meletakkan nama bayi tersebut dengan awalan huruf A. Begitupun, Elisya ketika dihubungi memberitahu, dia enggan mendedahkan nama anak saudaranya yang bakal lahir itu: "Saya dah tahu nama, tapi tak nak dedahkan," jawabnya ringkas menerusi kiriman mesej di WhatsApp.

Terdahulu, Elisya menerusi satu hantaran di Instagram turut menyatakan rasa terujanya untuk bertemu dengan 'Baby A': "Saya tak sabar nak berjumpa awak, Baby A. Angah, sedarilah yang awak selalu ada dalam doa saya dan saya berharap agar semuanya dipermudahkan, Insya-Allah," tulis Elisya yang turut memuat naik gambar dirinya bersama Fasha ketika menghadiri majlis 'baby shower' baru-baru ini.

Untuk makluman, Fasha mendirikan rumah tangga dengan Aidil pada 30 Mac tahun lalu. Ini merupakan kehamilan bayi pertama mereka selepas keguguran sebanyak dua kali. Menerusi perkahwinan pertamanya, Fasha mempunyai dua orang anak iaitu Putra Rayfal Ramli, 7, dan Putri Raysha Jemyma, 6.

Klik untuk gambar besar

www.myartis.com / Sumber & foto: Astro Gempak & Instagram Elisya Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERLANTAR AKIBAT ANGIN AHMAR - ZALEHA HAMID KINI BERANSUR PULIH

"Alhamdulillah, sejak lebih sebulan lalu, isteri saya sudah boleh bercakap dan ingatan bertambah baik. Sebelum ini, isteri tidak sedar apa yang terjadi dengan dirinya. Kadang kala dia menangis tapi sekarang, emosinya bertambah baik.

"Apabila saya putarkan lagu dan bertanya siapa penyanyi lagu terbabit, dia boleh menjawab dengan betul. Maknanya, ingatan sudah kembali seperti biasa. Cuma kadang-kadang dia tidak fokus, namun, semuanya baik," tutur suami kepada penyanyi veteran, Zaleha Hamid, 65, iaitu Ungku Sulaiman Ungku Aziz, 56, mengenai keadaan isterinya.

Suami Zaleha, memberitahu isterinya yang terlantar akibat serangan angin ahmar sejak lebih setahun lalu, kini beransur pulih. dan sudah boleh bertutur dan daya ingatan makin baik.

Penyanyi yang terkenal dengan lagu genre dangdut, Hindustan dan Melayu Deli itu diserang angin ahmar selepas terjatuh di bilik air rumahnya di Johor Bahru, Johor pada 23 Disember 2019.

Tahun lalu, Zaleha dilaporkan terlantar di katil dan hanya mampu mengerdipkan mata sebagai tanda isyarat. Ungku Sulaiman berterima kasih kepada pengendali perkhidmatan penjagaan kesihatan di rumah, JB Care Centre yang menjaga isterinya selama beberapa bulan.

"Alhamdulillah di bawah penjagaan mereka, saya nampak perubahan positif isteri saya. Atas nasihat mereka, isteri saya tidak lagi makan menerusi tiub. Itu yang menyebabkan dia tampak kembali berisi.

"Pipi pun kelihatan makin naik. Jika tidak, sebelum ini, isteri tiada selera makan mungkin kerana tiub berkenaan. Jika mengikut doktor, dia tidak benarkan kami membuka tiub. Namun, melihat badan isteri makin susut, kami tanggalkan tiub berkenaan. Sekarang, saya yang menyuap isteri makan," jelasnya.

Ketika ini, tugas menjaga Zaleha digalasnya bersama anak bongsu selepas JB Care Centre tidak lagi menawarkan perkhidmatan itu, mulai bulan ini.

Sementara itu, Ungku Sulaiman memberitahu mereka bakal berpindah ke kediaman di bawah Projek Perumahan Rakyat (PPR) Uda Utama, Johor Bahru, akhir bulan ini.

"Alhamdulillah selepas tiga kali memohon sejak 2012, akhirnya kami mendapat unit PPR. Ringanlah tanggungan saya jika hendak dibandingkan dengan sewa rumah RM700 sekarang," ujarnya yang berhenti kerja sebagai pengawal keselamatan demi menjaga isterinya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL JADI PENYANYI - CHE TA SEDIA TERIMA KRITIKAN

Seperti usahawan lain yang sudah bergelar penyanyi, pelakon, pengacara dan ahli perniagaan, Rozita Che Wan atau Che Ta juga tidak ketinggalan apabila bakal mencuba bidang tersebut pula.

Impian Che Ta untuk menceburi dunia seni suara bakal direalisasikan dengan kerjasama penyanyi yang juga komposer, Hazami.

Ibu kepada tiga cahaya itu baru-baru ini mengaku beliau benar-benar teruja bercampur gementar apabila memikirkan langkahnya menyertai bidang nyanyian.

"Dalam soal nyanyian ini, saya memang serius, apatah lagi Hazami juga beriya-iya mahu saya menyanyikan lagu ciptaannya.

Klik untuk gambar besar

"Sebelum ini, saya pernah didekati penggiat seni lain seperti Eddie Hamid dan Imran Ajmain yang menawarkan peluang serupa.

"Namun, mungkin ketika itu saya belum bersedia. Waktu itu pun, Imran mencari pelakon sebagai rakan duet dan bukannya penyanyi," katanya.

Menurut Che Ta, beliau sendiri amat tertarik dengan karya ciptaan Hazami, seperti Takdir (dendangan Dayang Nurfaizah), yang dijadikan lagu tema drama 'Syurga Yang Kedua'.

Ditanya mengenai genre kesukaannya, isteri Zain Saidin ini tidak mempunyai pilihan tertentu.

"Saya pun tak pernah terfikir nak jadi penyanyi selama ini. Jadi, mungkin lagu balada atau irama Malaysia sesuai dengan saya," katanya yang mengaku bersedia untuk dikritik apabila mencuba nasib sebagai penyanyi.

Ketika ini, difahamkan Hazami sedang menyiapkan lagu baharu untuk Azharina, diikuti Aishah kemudiannya.

"Mungkin giliran saya akan tiba selepas Hazami menyiapkan lagu untuk Aishah," kata pelakon berusia 44 tahun itu.

Sementara itu, Hazami yang dihubungi berharap impian Che Ta untuk menjadi penyanyi dapat ditunaikan olehnya.

Katanya, sudah lama pelakon jelita itu meminta beliau menghasilkan lagu untuk beberapa produk perniagaannya. Cuma, projek itu tergendala apabila beliau menyertai program Gegar Vaganza musim keempat.

"Pada pertemuan baru-baru ini, perkara itu dibincangkan semula dan nampaknya, Che Ta bersungguh-sungguh untuk menggunakan khidmat saya. Dari situ juga, saya cuba memancingnya untuk menyanyi pula.

"Sebenarnya, teman saya yang juga pekerja Che Ta pernah merakamkan video dia menyanyi lagu tradisional secara rahsia. Saya dapati, dia mempunyai alunan suara yang baik dan bukan jenis yang menjerit.

"Jadi, mungkin saya akan menghasilkan lagu berentak irama Malaysia dengan sentuhan moden untuknya. Mungkin juga kita boleh ajak suaminya, Zain, untuk menyanyi rap dalam lagu berkenaan.

"Saya harap, Che Ta dapat tunggu dulu hingga saya selesaikan kerja bersama Azharina dan Aishah," ujarnya.

Siapa sangka Che Ta didekati ramai pencipta lagu terkenal tetapi meminati Hazami untuk menghasilkan lagu untuknya.

Apa-apapun, semoga hasrat Che Ta tercapai dan mesti peminatnya tak sabar mendengar kemerduan suara Che Ta dalam menyanyikan lagu Irama Malaysia.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"KITA TAHU APA YANG KITA LAKUKAN..." - ALI SEDIA DIKECAM, TIADA MASALAH DENGAN NETIZEN

"Dalam dua tahun ini, saya sudah bersedia menghadapi apa saja kecaman. Saya sudah maklumkan kepada keluarga, menang pun kita kena (hentam), kalah pun kita kena. Jadi, saya tiada masalah dengan netizen sebab kita tahu apa yang kita lakukan dan apa sebenarnya yang terjadi.

"Kalau saya kongsikan apa-apa lagi di media sosial, saya bimbang akan berlaku masalah di Mahkamah Tinggi. Tentang netizen, saya memang tak risau apa-apa pun," itulah kata pelawak Ali Puteh yang memberitahu dia tiada masalah serta bersedia untuk berdepan dengan netizen yang akan menghentam atau mencemuhnya di media sosial.

Dalam pada itu, Ali berkata dia tidak akan menggunakan media sosial untuk meluahkan rasa tidak puas hati kerana bimbang akan mengganggu proses rayuan di Mahkamah Tinggi.

Klik untuk gambar besar

Sebelum ini, balu kepada Allahyarham Abam Bocey, Nor Hidayah Mohd Ali, 30, telah menang kes saman fitnah selepas dua tahun dan Ali, 34, diperintah membayar ganti rugi RM60,000 kepada kakak iparnya itu.

Ali bagaimanapun bercadang untuk memfailkan rayuan keputusan mahkamah itu apabila mendapati wujud fakta tidak betul sepanjang perbicaraan berlangsung sejak dua tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::